H επέτειος των 200 ετών του Νεοελληνικού κράτους - Ειδήσεις - νέα - Το Βήμα Online\nΤο 2021 κλείνουμε τα 200 χρόνια της απελευθέρωσης από τον τουρκικό ζυγό και την ύπαρξη του Νεοελληνικού Κράτους. Η κυβέρνηση θεώρησε ότι αυτή η επέτειος θα πρέπει να εορτασθεί. Προς τούτο ανέθεσε στην κυρία Γιάννα Αγγελοπούλου, που έχει πείρα από τη διοργάνωση των Ολυμπιακών Αγώνων του 2004 στην Αθήνα, να επιληφθεί και του εορτασμού αυτής της επετείου. Δεν υπάρχει καμιά αμφιβολία ότι θα μας εντυπωσιάσει και θα μας ενθουσιάσει με όσα διοργανώνει για την εν λόγω εορτή.\nΑς δούμε όμως αυτό καθ’ εαυτό το θέμα :\nΗ Ελλάδα της αρχαιότητας, που δημιούργησε για χίλια χρόνια τον πρωτοποριακό και μεγάλο πολιτισμό, μετατράπηκε μετά το θάνατο του Μεγάλου Αλεξάνδρου (2ος π.Χρ. αιώνας) σε απλή κι άσημη επαρχία της Ρωμαϊκής Αυτοκρατορίας. Όμως στα μέσα του 300 μ. Χρ. με πρωτοβουλία του αυτοκράτορα Μεγάλου Κωνσταντίνου , αναγνωρίσθηκε ο Χριστιανισμός, ως επίσημη θρησκεία της Ρωμ. Αυτοκρατορίας, όπου λίγο αργότερα, αυτή, χωρίσθηκε στη δυτική και την ανατολική, με έδρα τη Ρώμη και το Βυζάντιο του Βοσπόρου.\nΑλλά γρήγορα η νέα αυτοκρατορία από ρωμαϊκή, μετατράπηκε σε ελληνική, που διατηρήθηκε για 1200 χρόνια. Μα, σ’ αυτό το πολιτικό σχήμα δε συνεχίστηκε η ανάπτυξη του πολιτισμού του Πλάτωνα και του Αριστοτέλη. Στην ανατολική Ρωμαϊκή Αυτοκρατορία καλλιεργήθηκε ο Χριστιανισμός, γιατί τα Ευαγγέλια και όλα τα βασικά κείμενά του, είχαν συνταχθεί στην ελληνική γλώσσα.\nΗ πόλη του Βυζαντίου, που στο μεταξύ μετονομάστηκε σε Κωνσταντινούπολη, κυριεύθηκε στις 29 Μαΐου του 1453 από τους Οθωμανούς, δηλαδή, Τούρκους, την οποία κατέχουν ακόμη και μετονόμασαν, σε Istanbul, που σήμερα είναι η μεγαλύτερη πόλη της Ευρώπης, με 18 εκατομμύρια κατοίκους.\nΟ τουρκικός ζυγός διήρκεσε 400 συνεχή χρόνια, αλλά μετά από πολλές προσπάθειες ο ελληνικός λαός κατόρθωσε το 1821 να ελευθερωθεί και να δημιουργήσει το ελεύθερο χριστιανικό Νεοελληνικό κράτος .\nΗ πορεία του νέου κράτους\nΤο ξεκίνημα του νέου κρατικού μορφώματος δεν ήταν ρόδινο. Ο πληθυσμός αγράμματος, αποτελείται από προύχοντες και υποτακτικούς, που διαρκώς μαλώνουν για την εξουσία. Λίγα χρόνια αργότερα κυβερνήτης της χώρας γίνεται ένας σημαντικός Έλληνας, ο επτανήσιος διπλωμάτης, ο Ιωάννης Καποδίστριας, τον οποίο δολοφονούν κάποιοι προύχοντες, που δεν ήθελαν περιορισμούς στις δικές τους εξουσίες.\nΣτη συνέχεια επικρατεί μεγάλη πολιτική αναταραχή, ώστε οι τότε μεγάλες δυνάμεις μας φορτώνουν, ως βασιλιά, τον 14χρονο Βαυαρό πρίγκιπα, Όθωνα, που μέχρι να ενηλικιωθεί, κουμάντο κάνει ένα γερμανικό Συμβούλιο, που δεν έχει καμιά σχέση με την ελληνική πραγματικότητα. Αυτή την περίοδο συλλαμβάνεται και φυλακίζεται, επί εσχάτη προδοσία, ο πατέρας και αρχιστράτηγος της ελληνικής επανάστασης, Θόδωρος Κολοκοτρώνης. Κι αν δεν βρισκόταν τρεις ηρωικοί δικαστές, που δεν έβαζαν την υπογραφή τους για τη δολοφονία του μεγάλου ήρωα Θοδωρή, θα τον είχαν κι αυτόν εκτελέσει.\nΟ 19ος αιώνας είναι για τους Έλληνες λίαν ανώμαλος. Αλλά στη δεκαετία του1860 απομακρύνεται ο Όθωνας και εγκαθίσταται σύντομα ο κοινοβουλευτισμός. Όμως οι μεγάλες δυνάμεις δεν μας αφήνουν μόνους, ώστε μας φιλοδωρούν πάλι με ένα νέο πρίγκιπα, τον Γεώργιο, που αυτή τη φορά είναι Δανός. Έτσι, η μοναρχία εγκαθίσταται μόνιμα στη χώρα των πάμφτωχων Ελλήνων, που από τη πτώχευση πηδούν στη χρεοκοπία και πάει λέγοντας.\nΜέσα από τριγμούς και διαπληκτισμούς (ατυχής πόλεμος, 1897) η Ελλάδα προχωρά και στις αρχές του 20ου αιώνα, απελευθερώνεται η Κρήτη, η οποία ενσωματώνεται στην πατρίδα Ελλάδα (1913). Από την επανάσταση της Κρήτης προβάλει η μεγάλη πολιτική μορφή του Ελευθερίου Βενιζέλου, ο οποίος έρχεται στην ηπειρωτική Ελλάδα. Γίνεται γρήγορα πρωθυπουργός και μέσω των Βαλκανικών Πολέμων (Α & Β. 1912- 1913) κατορθώνει να επεκτείνει τα σύνορα της Ελλάδας από τη Θεσσαλία στην Ήπειρο, τη Μακεδονία και τη Θράκη, ώστε η χώρα διπλασιάζεται σε έκταση και πληθυσμό.\nΑλλά το 1914 ξεσπά ο Α΄ Παγκόσμιος Πόλεμος, όπου ο μεν βασιλιάς Κωνσταντίνος υποστηρίζει τη συμμαχία της Γερμανίας – Αυστροουγγαρίας, ενώ ο Βενιζέλος τη δυτική συνεργασία της Αντάντ. Γίνονται ένα σωρό παρατράγουδα, που οδηγούν στη διπλή πρωθυπουργία, μια του βασιλιά στην Αθήνα κι η άλλη του Βενιζέλου στη Θεσσαλονίκη. Τοιουτοτρόπως επέρχεται ο μεγάλος διχασμός των Ελλήνων. Τελικά επικρατεί ο Κρητικός εθνάρχης, που μπαίνει στον πόλεμο με τους Αγγλο-Γάλλους, οι οποίοι εν κατακλείδι νικούν τον Γερμανό Αυτοκράτορα Βιλέλμο και οδηγούν την Αυστροουγγαρία σε διάλυση, που αλλάζει το χάρτη της Ευρώπης.\nΈτσι, τον Μάιο του 1919 εισέρχονται τα ελληνικά στρατεύματα, κατόπιν παράκλησης των Αγγλογάλλων, στη Σμύρνη, και αναλαμβάνουν τη διοίκηση των Μικρασιατικών ακτών, όπου ζουν πλέον των δύο εκατομμυρίων Ελλήνων, απογόνων των γηγενών Ελλήνων της ηπειρωτικής Ελλάδας, που μετανάστευσαν εκεί από το 1200 π. Χρ. , αλλά κύρια τον 8ο π. Χρ. αιώνα. Ο Βενιζέλος ανακηρύσσεται ήρωας των «δύο ηπείρων και των πέντε θαλασσών».\nΤο 1920 λαμβάνει χώρα η Συνθήκη των Σεβρών στη Γαλλία, όπου ο διπλωμάτης Βενιζέλος κυριαρχεί , ως φυσιογνωμία και κατορθώνει να προσαρτήσει στην Ελλάδα, πέρα από τα πολλά νησιά του Αιγαίου, που κατοικούνται από Έλληνες και την Ανατολική Θράκη, μέχρι τα όρια του όρους Τσατάλτζα, που είναι προ της Κωνσταντινούπολης.\nΌμως ο Βενιζέλος διαπράττει το μέγα σφάλμα και προκηρύσσει τις αχρείαστες βουλευτικές εκλογές για την 1η Νοεμβρίου του 1919. Αλλά οι Έλληνες, κουρασμένοι από τους συνεχείς πολέμους, δεν επιβραβεύουν τον ήρωα Βενιζέλο, μα τον βασιλικό Γούναρη . Αυτός κόντρα στις επιθυμίες των Αγγλογάλλων φέρνει πίσω από το εξωτερικό το γερμανόφιλο βασιλιά Κωνσταντίνο, κάνοντας εχθρούς όλους τους συμμάχους της Αντάντ. Εδώ ξεκινά κι η καταστροφή της Ελλάδας.\nΤαυτόχρονα, νέα πρόσωπα αναλαμβάνουν τη διοίκηση του ελληνικού στρατού στην Τουρκία, που, όταν επιτίθενται οι τουρκικές δυνάμεις της ανασυγκροτιθείσας κεμαλικής πολιτείας, ηττώνται κατά κράτος και αποχωρούν κακήν κακώς από τη Μικρά Ασία. Ταυτόχρονα ο τουρκικός στρατός καταλαμβάνει σφάζοντας και καίγοντας τη Σμύρνη και χιλιάδες Έλληνες των ακτών. Δημιουργείται ένα προσφυγικό ρεύμα δύο εκατομμυρίων ανθρώπων προς την Ελλάδα, ώστε η χώρα γίνεται άνω κάτω. Ο νικητής Κεμάλ Αταττούρκ υποχρεώνει τις μεγάλες δυνάμεις να αναθεωρήσουν τη Συνθήκη των Σεβρών, με τη Συνθήκη της Λωζάνης (1923) που ανατρέπει πολλά κερδισμένα από την προηγούμενη Συμφωνία.\nΗ Ελλάδα μετά τη Μικρασιατική Καταστροφή\nΗ Ελλάδα μετά την καταστροφή, ζει κατά τη δεκαετία του 1920 και του 1930 μια ανώμαλη περίοδο. Η εξουσία περνά τώρα στους επαναστατημένους στρατιωτικούς, οι οποίοι δικάζουν την κυβέρνηση Γούναρη, ως υπαίτια της καταστροφής και στέλνουν 6 απ’ αυτούς στο Γουδί, όπου εκτελούνται. Στη δεκαετία του 30 επιστρέφει ο Βασιλιάς, ο οποίος αναθέτει την εξουσία στον φασίστα δικτάτορα Μεταξά, ο οποίος γεμίζει τις φυλακές και τα ξερονήσια με πολιτικούς αντιφρονούντες.\nΜοιραία, τον Σεπτέμβρη του 1939 ξεσπά από τους Γερμανούς του Χίτλερ ο Β΄ Παγκόσμιος Πόλεμος, που κυριεύουν όλη την κεντρική Ευρώπη. Αυτή η κατάσταση ανοίγει την όρεξη του φασίστα Μουσολίνι , ο οποίος τον Οκτώβρη του 1940 κηρύσσει τον πόλεμο στην Ελλάδα. Αλλά ο Μεταξάς διατυπώνει το περίφημο ΟΧΙ και τα ελληνικά στρατεύματα κατανικούν τους Ιταλούς στα βουνά της Αλβανίας, γεγονός που αναγκάζει τον Χίτλερ, να στείλει τις ορδές του στα Βαλκάνια, για να διαφυλάξει το κύρος της φασιστικής/ναζιστικής συμμαχίας. Από τον Απρίλη του 1941 μέχρι τον Σεπτέμβρη του 1944 η Ελλάδα βρέθηκε κάτω από τη γερμανική μπότα, αλλά αυτήν την περίοδο δημιουργήθηκε η ευρεία εθνική ηρωική αντίσταση, με κορυφαία του ΕΛΑΣ / ΕΑΜ του κομμουνιστικού κόμματος, το οποίο από άσημο στην έναρξη του πολέμου, βρέθηκε πανίσχυρο στο τέλος αυτού , έχοντας μεγάλο στρατό και διακόσιες χιλιάδες μέλη.\nΉδη από τα Δεκεμβριανά του 44 μέχρι το φθινόπωρο του 1946, έγιναν πολλά και διάφορα, ενώ τον Οκτώβριο αυτού του έτους, ξεσπά ο Εμφύλιος Πόλεμος μεταξύ αριστερών κομμουνιστικών δυνάμεων και των δεξιών κυβερνητικών, που διαρκεί μέχρι το φθινόπωρο του 1949 και διαλύει παντελώς την ερειπωμένη Ελλάδα.\nΣτη δεκαετία του 1950 και 60 οι Έλληνες είναι χωρισμένοι σε δεξιούς και αριστερούς, ώστε το 1967 ξεσπά το πραξικόπημα των επίορκων χουντικών στρατιωτικών, που τελειώνει με την προδοσία της Κύπρου το 1974, το οποίο δίνει το δικαίωμα στην Τουρκία να επέμβει, ως εγγυήτρια χώρα και να καταστρέψει το ανεξάρτητο κυπριακό κράτος. Ευτυχώς, που σε κάποια φάση, επενέβησαν οι Αμερικανοί και έτσι σώθηκε η μισή Κύπρος. Ταυτόχρονα στην Αθήνα έπεσε η Χούντα και ανέλαβαν οι πολιτικοί, που έδωσαν την ευκαιρία να επιστρέψει από το εξωτερικό ο πρώην πρωθυπουργός Κωνσταντίνος Καραμανλής, ώστε να αρχίσει η Μεταπολίτευση, που λίγο πολύ έκλεισε τον διχασμό δεξιών –αριστερών, καθόσον νομιμοποιήθηκε το ΚΚΕ.\nΜε την Μεταπολίτευση ηρέμησαν τα πολιτικά πράγματα κι η Ελλάδα μπήκε το 1980/81 στην(ΕΟΚ) / Ευρωπαϊκή Ένωση, ενώ το 1999 εντάχθηκε στο νέο χρήμα του Ευρώ και έκτοτε πορεύεται κακήν κακώς.\nΑυτή η περίοδος χαρακτηρίζεται έτσι, γιατί σπαταλήθηκαν κολοσσιαία ποσά και δημιουργήθηκε το μεγάλο δημόσιο χρέος, που θα χρειαστεί ένας αιώνας, για να το εξοφλήσουμε . Το χρέος έφερε τα Μνημόνια και δεν κατορθώθηκε η εκβιομηχάνιση της χώρας. Η Ελλάδα έμεινε μια μεταπρατική κοινωνία, με ό,τι αυτή η κατάσταση συνεπάγεται.\nΤαυτόχρονα, οι Έλληνες κατάφεραν να ξεπεράσουν τις καταστροφές του παρελθόντος, να δημιουργήσουν πολλά πανεπιστήμια, να εισάγουν τη σύγχρονη τεχνολογία και να αναδείξουν προσωπικότητες στα γράμματα και τις τέχνες. Όμως η σύγχρονη Ελλάδα δεν έχει τίποτε το κοινό με τον αρχαίο πολιτισμό. Αντιγράφουμε συνεχώς τους ξένους.\nΑν ρωτήσει κανείς τους Έλληνες τι πιστεύουν για τον εαυτό τους, όλοι είναι ευχαριστημένοι και δεν θεωρούν ότι υστερούν έναντι των άλλων Ευρωπαίων.\nΌμως ο Καρλ Μαρξ, είχε πει , ότι όσο λίγο μπορεί κανείς να εκτιμήσει έναν άνθρωπο, από αυτό , που πιστεύει ο ίδιος για τον εαυτό του, άλλο τόσο δεν μπορεί μια κοινωνία να κρίνει η ίδια την ποιότητά της. Αυτό κάνουν πάντα κάποιοι τρίτοι . Με άλλα λόγια αυτό θα πει πως στο εξωτερικό η πατρίδα μας δε χαίρει κάποιας ιδιαίτερης εκτίμησης. Οι ξένοι μας θαυμάζουν μεν για τον αρχαίο πολιτισμό μας, αλλά θεωρούν ότι σήμερα είμαστε ένας παρακατιανός λαός, που δεν διακρίνεται σε κανένα τομέα, πέρα του ότι είμαστε με τα νησιά μας, μια εξαίσια τουριστική χώρα, που τα καλοκαίρια γεμίζει από ξένους, που θέλουν να κάνουν τις διακοπές τους.\nΜπορούμε να κάνουν κάτι το αξιόλογο ;\nΕμείς νομίζουμε πως κάτι μπορούμε να επιτύχουμε. Αν όχι, να αλλάξουμε την ολική ποιότητα της Ελλάδας, από το σήμερα στο αύριο, αλλά να επηρεάσουμε την κατάσταση , καθιστώντας την πατρίδα μας πάλι σημείο αναφοράς υψηλών πολιτιστικών και θρησκευτικών επιστημονικών γνώσεων. Ήτοι :\nΗ αρχαία Ελλάδα ξεχώρισε ιδιαίτερα σε τρεις τομείς :\nΤη φιλοσοφία, τη δημοκρατία και τον Ολυμπισμό/αθλητισμό, καθόσον οι Ολυμπιακοί αγώνες ξεκίνησαν το 776 π.Χρ. στην αρχαία Ολυμπία, όπου διεξήχθησαν ανελλιπώς για 1169 χρόνια και σταμάτησαν το 393 μ.Χρ. από τον αυτοκράτορα Θεοδόσιο, που τους χαρακτήρισε, ως ειδωλολατρική πράξη. Οι αγώνες ξανάρχισαν το 1896 στην Αθήνα με την προτροπή του Γάλλου βαρώνου Πιέρ ντε Κουμπερτέν.\nΑλλά θεωρούμε και την ανάπτυξη, διάδοση και καλλιέργεια της Ορθοδοξίας, ως ελληνικό επίτευγμα. Τουτέστιν, η πρότασή μας έχει ως ακολούθως :\nΔημιουργούνται στην Ελλάδα οι ακόλουθες Ανώτατες Σχολές, πανεπιστημιακού επιπέδου, αλλά όχι όπως οι συνηθισμένες :\n• Διεθνής Ανώτατη Σχολή Φιλοσοφίας, που καλλιεργεί τη φιλοσοφική σκέψη, γύρω από τη διανοητική διερεύνηση της ζωής, του βαθέως νοήματος του κόσμου και του σύμπαντος, καθώς και της σχέσης του ανθρώπου μέσα σ’ αυτόν. Επίσης της σύνδεσης και της θέσης του ατόμου στην επιστήμη, καθόσον άρχισε ήδη η δημιουργία της τεχνικής νοημοσύνης\n• Διεθνής Ανώτατη Σχολή Δημοκρατίας, η οποία ασχολείται με τις διάφορες μορφές της και την εξέλιξη αυτού του πολιτεύματος, καθώς και τις παρουσιαζόμενες παρεκτροπές του. Επίσης με τη διεθνή πολιτική και τα εμφανιζόμενα προβλήματα των διακρατικών σχέσεων, στη βάση του διεθνούς δικαίου και των σύγχρονων αντιλήψεων, ως προς τις σχέσεις των κρατών, στα πλαίσια της διεθνούς οικονομίας.\n• Διεθνής Ανώτατη Σχολή Ολυμπισμού / Αθλητισμού, που διερευνά τις εξελίξεις του Ολυμπισμού, σε σχέση με την κολοσσιαία διάδοση των σπορ και της άθλησης.\n• Διεθνής Ανώτατη Σχολή Χριστιανικής Ορθοδοξίας, η οποία ασχολείται με την ορθόδοξη θρησκεία στη σύγχρονη εποχή του άκρατου επιστημονισμού και του ανταγωνισμού έναντι των άλλων θρησκειών.\nΣτις σχολές αυτές διδάσκουν κορυφαίοι καθηγητές διεθνούς επιπέδου στην αγγλική γλώσσα. Κατά τα πρώτα χρόνια παραδίδονται αποκλειστικά ετήσια μεταδιδακτορικά μαθήματα, με το ανάλογο πτυχίο. Δεκτοί, ως φοιτητές, γίνονται μόνο κάτοχοι διδακτορικού διπλώματος. Αργότερα οι σχολές εξελίσσονται προς την ευρεία κατεύθυνση.\nΌμως το θέμα είναι πώς θα σταθμίσει αυτές τις προτάσεις η κυβέρνηση. Θα κάνει κάτι ή όλα θα μείνουν λόγια του αέρα.\nΘ. Αυγερινός / Β. Παπαθανασίου\nΣυνταξ. καθηγ. πανεπιστημίου


Απόκτησε γερά και λαμπερά μαλλιά μετά τις διακοπές - Punked\nΑπόκτησε γερά και λαμπερά μαλλιά μετά τις διακοπές\nΤα περισσότερα μηνύματα που παίρνω αυτές τις ημέρες, είναι τι χρειάζεται να κάνουμε για να αποκτήσουμε ξανά ενυδατωμένα μαλλιά μετά το καλοκαίρι.\nΤο καλοκαίρι τα μαλλιά μας, δέχονται τη μικρότερη περιποίηση και προστασία.Το αλάτι, το χλώριο της πισίνας και η ζέστη κάνουν τη φυσική λάμψη τους να χάνεται αφού αφυδατώνονται με αποτέλεσμα το χρώμα τους να αλλοιώνεται.\nΓια να αποκτήσουν τα μαλλιά σας τη χαμένη τους λάμψη και να ανακτήσουν τη δύναμή τους, δεν έχετε παρά να ακολουθήσετε μερικά απαραίτητα και απλά βήματα για να έχετε γερά και όμορφα μαλλιά.\nΣαμπουάν. Το σαμπουάν OGX με έλαιο αργκάν από το Μαρόκο βοηθά στην αναδόμηση της τρίχας, με κύρια συστατικά τη βιταμίνη Ε και αντιοξειδωτικά, ενώ προστατεύει τα μαλλιά από τη UV ακτινοβολία.\nConditioner. To conditioner 3 Minute Miracle Repair & Protect της Pantene Pro-V μαλακώνει και ενυδατώνει αποτελεσματκά την τρίχα, κάνοντας τα μαλλιά πιο ευκολοχτένιστα και επαναφέρει τη λάμψη τους.\nΜάσκα. Η μάσκα Aussie 3 Minute Miracle για βαμμένα μαλλιά (πίνω νερό στο όνομά της εδώ και πολλά χρόνια) εκτός του ότι μυρίζει σαν τσιχλόφουσκα είναι ότι πρέπει για τα βαμμένα μαλλιά. Τη χρησιμοποιώ 2 φορές την εβδομάδα ανελλιπώς για πιο εντατική περιποίηση. Βέβαια τη συγκεκριμένη μάσκα, επειδή είναι αρκετά ελαφριά, μπορούμε να την χρησιμοποιήσουμε περισσότερες φορές από 2.\nΣτοχευμένη προστασία. Η Extraordinary Oil Κρέμα με Λάδι της Elvive είναι μία κρέμα εμπλουτισμένη με 6 έλαια λουλουδιών η οποία χαρίζει εξαιρετική απαλότητα και προσφέρει έντονη θρέψη, χωρίς να βαραίνει ή να λαδώνει τα μαλλιά. Μπορείς να τη χρησιμοποιήσεις σε βρεγμένα μαλλιά για πλούσια λάμψη, σαν βάση πριν τα στεγνώσετε για να τα προστατέψετε από τη θερμότητα και όποτε νιώθετε τα μαλλιά σας ότι είναι ξηρά,\nΚαι τέλος δώσε βάσει στα δύο πολύ σημαντικά sos:\nΑν δεν έχετε κάποια σημαντική δουλειά ή κάποιο ραντεβού, μείνετε μακριά από τα εργαλεία styling.\nΚλείστε ένα ραντεβού με τον κομμωτή σας και ανανεώστε το κούρεμα σας.\nΔεν αρκούν όμως μόνο οι μάσκες και τα διάφορα προϊόντα που έχουμε στο μπάνιο μας για να έχουμε όμορφα, υγιή και λαμπερά μαλλιά. Πρέπει να καταναλώνουμε τροφές που βοηθούν τα μαλλιά να μεγαλώσουν αλλά και να παραμείνουν υγιή.\n1. Οι φακές είναι πλούσιες σε σίδηρο το οποίο γεμίζει με οξυγόνο το τριχωτό της κεφαλής, βοηθώντας τα μαλλιά να γίνουν πιο πλούσια και να μακρύνουν γρηγορότερα.\n2. Το αβοκάντο χρησιμοποιείται σε τόσες μάσκες ομορφιά και εμείς ξεχνάμε να το καταναλώσουμε. Είναι πλούσιο σε βιταμίνες Β και Ε που βοηθούν τα μαλλιά να μακρύνουν ενώ διατηρούν υγιές το κρανίο ενυδατώνοντας ταυτόχρονα και τις άκρες της τρίχας.\n3. Το μέλι αποτελεί την ιδανική τροφή που βοηθά το σώμα να συγκρατεί τα μόρια του νερού, επιτρέποντας στα μαλλιά να μένουν ενυδατωμένα.\n4. Η αλόη ως τροφή διεγείρει την ανάπτυξη των μαλλιών και βοηθά το σώμα να απορροφήσει τα θρεπτικά συστατικά που απαιτούνται για λαμπερά, όμορφα μαλλιά.\nPrevious articleΚάρα Ντελεβίν & Άσλι Μπένσον: Ένα ζευγάρι γεννιέται\nNext articleΠώς θα ήταν ο Homer Simpson εάν ήταν άνθρωπος;


Μιχάλης Καλόπουλος - greatlie.com - ΤΟ ΠΡΩΤΟ ΣΙΩΝΙΣΤΙΚΟ ΚΙΝΗΜΑ ΚΑΙ Η ΚΑΤΑΣΤΡΟΦΗ ΤΗΣ ΚΥΠΡΟΥ !\nΑυτό το μήνα 16704\nΚεντρική ΕΛΛΗΝΙΣΜΟΣ Διωγμοί Ελλήνων ΤΟ ΠΡΩΤΟ ΣΙΩΝΙΣΤΙΚΟ ΚΙΝΗΜΑ ΚΑΙ Η ΚΑΤΑΣΤΡΟΦΗ ΤΗΣ ΚΥΠΡΟΥ !\nΤΟ ΠΡΩΤΟ ΣΙΩΝΙΣΤΙΚΟ ΚΙΝΗΜΑ ΚΑΙ Η ΚΑΤΑΣΤΡΟΦΗ ΤΗΣ ΚΥΠΡΟΥ !\nΤΟ ΠΡΩΤΟ ΣΙΩΝΙΣΤΙΚΟ ΚΙΝΗΜΑ ΚΑΙ Η ΚΑΤΑΣΤΡΟΦΗ ΤΗΣ ΚΥΠΡΟΥ!\nΜε τον όρο Σιωνισμός εννοούμε την διαχρονική προσπάθεια της εβραϊκής τεχνητής και φυσικής διασποράς προς δημιουργία του κράτους του Ισραήλ. Επειδή ο ναός του Σολομώντα προς τιμή του Γιαχβέ ήταν κτισμένος στο όρος Σιών, και επειδή το ιερατείο επέβαλε σε κάθε εβραίο την προσκύνηση εκεί έστω άπαξ του βίου του, το κίνημα προς επαναπατρισμό αποκαλείται σιωνιστικό. Η λέξη Σιών πιθανότατα είναι ελληνική.\nΟι Δωριείς, το Δ το επρόφεραν και Σ και έτσι απεκάλουν τον Δία Σία κατά το Διός Βουλαί=Σιός Βουλαί=Σίβυλλαι. Έτσι, και επειδή οι κάτοικοι της Παλαιστίνης ήσαν ανέκαθεν και Έλληνες πριν έλθουν οι εβραίοι, και επειδή οι Έλληνες έκτιζαν τα ιερά στα υψώματα, ο λόφος του Ναού του Διός ήταν το Δίον και Δωριστί Σίον=Σιών, Δωρική αποικία στην Παλαιστίνη πιθανολογείται ότι ήτο η πόλις Ντορ ή Δόρ. Μετά την κατάκτηση της Παλαιστίνης και σφαγή ή αφομοίωση των Ελλήνων από τους εβραίους, (όπως φαίνεται στην Π. Διαθήκη), διετηρήθη το όνομα Σιών. Γιά κάποιους λόγους, οι εβραίοι άφησαν τον κόσμο να εννοήση ότι ο σιωνισμός ξεκίνησε το 1896 από τον Θεόδωρο Χέρτζλ με την πρώτη σιωνιστική διεθνή στην Βασιλεία της Ελβετίας. Η αλήθεια είναι ότι αυτό ήταν το πολλοστό σιωνιστικό κίνημα και ΟΧΙ το μόνο επιτυχές.....\nΗ φυσική διασπορά των εβραίων, δηλαδή, η προελθούσα από την εκούσια μετανάστευση εβραίων, δημιουργήθηκε κατά τα κλασσικά χρόνια στην Ανατολή και κατά τα ελληνιστικά χρόνια στην Δύση. Στα πλαίσια αυτής της εκούσιας μετανάστευσης, παρουσιάζονται και εγκαθίστανται οι εβραίοι, γιά πρώτη φορά, και στον Αιγιακό-Ελλαδικό χώρο. Η εγκατάστασις αυτή έλαβε χώρα μετά την κατάκτηση της Ελλάδος από τους Ρωμαίους. Πολλοί εβραίοι ιστορικοί έγραψαν γιά αρχαιότερη εγκατάσταση εβραίων στην Ελλάδα, κάτι που όμως ούτε μπορεί να αποδειχθή ιστορικά, ούτε σε κάποιον μύθο ή παράδοση αναφέρεται. Εβραίοι ιστορικοί της Θεσσαλονίκης, σε μία "ρομαντική" περισσότερο προσπάθειά τους να υποστηρίξουν το δόγμα "Θεσσαλονίκη, εβραϊκή πόλη", μιλούν για εβραϊκή συναγωγή στην Πόλη μας το 148 π. Χ. Αυτό δεν έχει ιστορική βάση αλλά αναφέρεται γενικά και αόριστα "στην παράδοση".\nΟ διάσημος ακαδημαϊκός, υπεύθυνος ιουδαϊκών σπουδών στο πανεπιστήμιο Σινσινάτι των ΗΠΑ, ελληνομαθής εβραίος Ραβίνος, Στήβεν Μπάουμαν (Steven Bowman), στο βιβλίο του "Οι Ιουδαίοι στο Βυζάντιο", εκδόσεις πανεπιστημίου Αλαμπάμα, στην σελίδα 133, δίνει την πιό υπεύθυνη απάντηση επί του θέματος. "ο πρώτος εβραίος που απαντάται στην Ελλάδα είναι ένας δούλος στον Ωρωπό ονόματι Μόσχος (από το Μοσέ) Μοσχίωνος το έτος 129 π. Χ.". Στα πρώτα χριστιανικά χρόνια όμως, ήδη υπάρχουν οργανωμένες εβραϊκές κοινότητες σε όλη την Δύση και Β. Αφρική. Το έτος 70 μ.Χ., μετά από ιουδαϊκή επανάσταση, οι ρωμαϊκές λεγεώνες ισοπεδώνουν την Ιερουσαλήμ και υποχρεώνουν τους κατοίκους της Ιουδαίας να εγκαταλείψουν τις προγονικές εστίες τους και να μεταναστεύσουν. Αυτή η υποχρεωτική μετανάστευση δημιούργησε την τεχνητή εβραϊκή διασπορά. Σύντομα, σε κάθε εβραϊκή κοινότητα του εξωτερικού, οι διωχθέντες, ανεμίχθησαν με τους προϋπάρχοντες. Μετά λίγα χρόνια, σε πλήρη αρμονία, οι μικτές εβραϊκές κοινότητες θεώρησαν εαυτούς διωχθέντες και έτσι δημιουργήθηκε το όραμα της επιστροφής στο Ισραήλ, δηλαδή το σιωνιστικό όραμα.\nΟι απανταχού εβραίοι, ζούσαν ειρηνικά με τους ιθαγενείς κάθε τόπου και είχαν εξασφαλίση ήδη τα προνόμια που απαιτεί η ιδιαιτερότητα του δόγματός των. Οι διωχθέντες το 70 μ.χ. συνετέλεσαν καταλυτικά στον ήδη υπάρχοντα "δηλητηριασμό" των εβραϊκών κοινοτήτων. Ο "δηλητηριασμός" αυτός είχε αρχίση ήδη από τα χρόνια του Χριστού. Λέμε "δηλητηριασμός" διότι το μίσος των εβραίων κατά των Ρωμαίων και στυγνών κατακτητών, ξεσπούσε, όλως περιέργως, κατά των ...Ελλήνων. Έτσι, το 38 μ.χ. στην Αλεξάνδρεια, δεκάδες χιλιάδες Ελλήνων υπήρξαν θύματα εβραϊκής εξεγέρσεως. Πιθανώς οι εξεγερθέντες δεν πίστευαν ότι τελικά θα τιμωρηθούν, μιά και διεδίδετο ότι ο αυτοκράτωρ Κλαύδιος ήταν εβραίος από την μητέρα του. Και είχαν δίκιο. Αν και πέρασαν 2.000 χρόνια από τότε, όχι μόνον οι ιστορικοί δεν μας έδωσαν μια ικανοποιητική απάντηση για αυτό το περίεργο μίσος κατά των Ελλήνων, αλλά αντίθετα έκαναν κάθε προσπάθεια να το αποκρύψουν.\nΤελικά, οι εβραϊκές κοινότητες, από το 70 μ.χ. έως το 115 μ.χ. ανασυντάσσονται, οργανώνονται και περιμένουν την κατάλληλη ευκαιρία, δηλαδή μια αδυναμία της Ρώμης, για να πορευθούν προς τα πατρογονικά τους εδάφη. Ένα τέτοιου είδους κίνημα, απαιτεί ανοιχτές γραμμές επικοινωνίας της διασποράς, καλλιέργεια, εκ μέρους του ιερατείου, συνωμοτικού κλίματος, πολεμικής αρετής και υψηλού ηθικού, επί σειράν ετών. Επίσης απαιτεί ικανότατο "γραφείο πληροφοριών" ώστε να γνωρίζουν οι ηγέτες του κινήματος τις κινήσεις και αδυναμίες του αντιπάλου. Μέσω των κοινοτήτων της διασποράς, και της οργανωμένης διεισδύσεως στα ανώτερα κλιμάκια, φαίνεται ότι οι στόχοι αυτοί θεωρήθηκαν εφικτοί και η ιστορία τους δικαίωσε. (Τέτοιου είδους άριστη εσω-κοινοτική και δια-κοινοτική οργάνωση και λειτουργία, θα αποτελέση την πυξίδα και τον οπλισμό των εβραϊκών κοινοτήτων μέχρι της ημέρες μας. Μόνο που σήμερα, διαθέτοντας τελευταίου τύπου Τεχνολογία και καλολαδωμένους μηχανισμούς αυτοβελτιώσεως, έφθασαν στο σημείο να επηρρεάζουν τις αποφάσεις όλων των δυτικών και ανατολικών κυβερνήσεων).\nΟι πληροφορίες της εποχής ήταν ότι, οι νεοκατακτηθείσες περιοχές της Παρθίας (Ιράκ, Περσία), επανεστάτησαν. Οι λαοί δυτικά της Μοσούλης, ήταν αδύνατον να νικηθούν. Ο ίδιος ο αυτοκράτωρ Τραϊανός, κουρασμένος και καθόλου υγιής, παίρνει μηνύματα ότι οι Βρεττανοί και οι Μαυριτανοί ετοιμάζονται για ξεσηκωμό. Τον χειμώνα του 116 μ.χ. τον περνά στα ερείπια της ανατολικής πρωτεύουσάς του, της Αντιοχείας η οποία, τον προηγούμενο χρόνο είχε ισοπεδωθή από καταστρεπτικό σεισμό. Εκεί, ο αυτοκράτωρ έμαθε ότι οι εβραίοι είχαν εξεγερθή. Τα νέα ήταν οτι, οι εβραίοι εξεγερθέντες, στην σημερινή Λιβύη (Κυρηναϊκή), στην Αλεξάνδρεια, στην Κύπρο και στην Μεσοποταμία, ξεσηκώθηκαν εναντίον της Ρώμης, σφάζοντας όμως περίπου 1.000.000 Έλληνες! Ο Τραϊανός, απεφάσισε να ανασυγκροτηθή στην Ρώμη αλλά, στις ακτές της Κιλικίας, στην Σελινούντα, απέναντι από την Β. Κύπρο, στις 8 Αυγούστου του 116, πέθανε σε ηλικία 62 ετών. Τον διεδέχθη ο ικανότατος και φιλέλλην, Αδριανός ο οποίος κατάφερε να βάλη σε τάξη την αυτοκρατορία.\nΗ ιστορία λέει ότι σε κάθε δύσκολη για τους εβραίους περίοδο, εμφανίζονται κάποιοι "περίεργοι" οι οποίοι δηλώνουν "Μεσσίες". Γεμάτη η ιστορία, από τα χρόνια του Ιησού και μετά, ως πριν 2-3 αιώνες από ιουδαίους "Μεσσίες", οι οποίοι παίζοντας με τον πόνο του λαού, και με την αφελή ανοχή ή σκοπιμότητα του ιερατείου, οδήγησαν τον ιουδαϊκό λαό σε ανείπωτες καταστροφές και εξευτελισμούς. (π.χ. Εσδρα εκ Βαβυλώνος, Δράχμα, Κοχέμπα, Μωυσή εκ Κρήτης, Σισίνης εκ Συρίας, Αββαδίας εκ Περσίας, Ιεζεκίας, Δαυίδ Ραμαρνέρ εκ Πόλης, Σολομών Μόλχο, Σαμπετάι Σεβή, Μανασε Ισραήλ κλπ κλπ ). Η ιστορία λοιπόν λέει, ότι ένας τέτοιος "Μεσσίας", ονόματι Λουκούας ή Ανδρέας, ετέθη επικεφαλής του συντονισμένου κινήματος.\nΤο κίνημα ξεκίνησε στην Κυρήνη της Λιβύης όπου οι εξεγερθέντες κατέσφαξαν τον ελληνικό πληθυσμό, ισοπέδωσαν την πόλη, γκρέμισαν τους Ναούς και έφθασαν μέχρι του σημείου να σκάψουν τον δρόμο που οδηγούσε στο επίνειο της πόλης, την Απολλωνία. Ο "Μεσσίας" υπεσχέθη ότι θα ηγηθή των εβραίων της Κυρήνης στον δρόμο προς την Σιών.... Οι δε εβραίοι της Κυρήνης θα ηγούντο των συμπατριωτών τους της Αιγύπτου. Οι εβραίοι της Μεσοποταμίας θα τους συναντούσαν εκεί... Τελικά, η εξέγερση κατεστάλη το 118 μ.χ. Στην ανατολική Μεσόγειο, την τάξη επέβαλλε ο στρατηγός Μάρκιος Τούρβων ενώ στην Μεσοποταμία, ήδη ο Λούσιος Κουίετος το είχε επιτύχη αφού και οι δύο επέβαλαν την τιμωρία των λεγεώνων, σφάζοντας δεκάδες χιλιάδες εβραίων, οπωσδήποτε όμως λιγότερους από όσους Έλληνες οι ίδιοι εξόντωσαν. Σαν αντίδραση στην καταστροφή τους, οι εβραίοι ....σταμάτησαν να μαθαίνουν στα παιδιά τους ελληνικά!!!\nΑυτό το εθνικο-ψυχοπαθητικό φαινόμενο του ανθελληνικού μένους καλούνται να εξηγήσουν οι ιστορικοί οι οποίοι σέβονται την επιστήμη και την ιστορική Αλήθεια. Για την Κύπρο όμως, η καταστροφή ήταν ολοκληρωτική. Η αντιπαλότητα εβραίων-Κυπρίων ξεκίνησε από τα πρώτα χρόνια της υποδουλώσεως της Κύπρου στους Ρωμαίους. Ο Κάτων κατέλαβε την Κύπρο το 56 π.χ. και κυριολεκτικά την καταλεηλάτησε από κάθε είδος πλούτου οδηγώντας τους Κυπρίους σε πλήρη εξαθλίωση. Η εξαθλίωσις επί παραδείγματι, έφθασε μέχρι του σημείου, η άλλοτε πλουσία Σαλαμίς να αναγκασθή να συνάψη δάνειο από δύο ρωμαίους μεγαλεμπόρους, οι οποίοι λίγο αργότερα χρησιμοποίησαν τις λεγεώνες για να τους καταβληθούν οι υπέρογκοι τόκοι. Σώμα ρωμαίων ιππέων πολιόρκησε την γερουσία της Σαλαμίνος με αποτέλεσμα πέντε γερουσιασταί να πεθάνουν από πείνα. Σύμμαχοι των Ρωμαίων σ' αυτή την καταπίεση ήταν οι εβραίοι έμποροι, οι οποίοι, ως υπεργολαβία, ανέλαβαν να εκμεταλλεύονται, για λογαριασμό των Ρωμαίων, τα πλούσια ορυχεία χαλκού και κάθε άλλο πλουτοπαραγωγικό πόρο.\nΣτα επόμενα χρόνια, και μετά το 70 μ.χ., ο εβραϊκός πληθυσμός της Κύπρου αυξήθηκε κατά πολύ. Έτσι, υπήρχε αρκετό πλήθος για την εφαρμογή στην Κύπρο των σιωνιστικών σχεδίων. Το 117 μ.χ λοιπόν, όταν ο σιωνισμός διέταξε, κάποιος εβραίος ονόματι Αρτεμίων ηγήθηκε των εβραίων εξεγερθέντων. Ο Βυζαντινός ιερομόναχος λόγιος και ιστορικός και μετέπειτα Πατριάρχης (1065-1075) Ιωάννης Ξιφιλίνος, ευτυχώς, διέσωσε το γεγονός ότι οι σφαγιασθέντες στο νησί έφθασαν τις 240.000 (απώλοντο μυριάδες τέτταρες και είκοσι.)αφού από αρχαίες πηγές μόνον ο Δίων ο Κάσιος αναφέρεται στην σφαγή στους "ΒΙΟΥΣ ΑΥΤΟΚΡΑΤΟΡΩΝ" .\nΕπανερχόμενοι στην ιστορία βλέπουμε ότι το μέγεθος της απώλειας, συνεκλόνισε τον φιλέλληνα Αδριανό τόσο πολύ, ώστε, διέταξε την ολοκληρωτική σφαγή των εβραίων της νήσου, και απηγόρευσε στο εξής, να εγκατασταθή έστω και ένας εβραίος στην Κύπρο. Φυσικά, οι εβραίοι έκαναν πολιτικούς αγώνες να επανεγκατασταθούν στην νήσο και έτσι στα πρωτοβυζαντινά χρόνια, βρίσκουμε ολιγομελείς εβραϊκές κοινότητες εκεί. Το σιωνιστικό σχέδιο θα είχε πιθανώς επιτύχη αν ο Αδριανός δεν ήτο φιλέλλην... Η μεγάλη σφαγή στην Κύπρο είχε απασχολήση τους ιστορικούς. Ο μεγάλος βρεττανός ιστορικός Γκίμπον, στα τέλη του 18 αι., αναφέρθηκε στην σφαγή. Η δράση του σιωνισμού όμως απέδωσε. Τα δικαιώματα εκδόσεως του τετράτομου έργου του Γκίμπον, αγοράσθηκαν από τον σιωνιστικό εκδοτικό οίκο Random House της Νέας Υόρκης περίπου το 1920. Από τότε ο Γκίμπον εκδίδεται τρίτομος, αφού πολύ μεθοδικά έχουν αφαιρεθή όσα καταγράφουν την αληθινή ιστορία σε σχέση με τον σιωνισμό. Πιθανώς κάτι ανάλογο συνέβη με την εκδοτική εταιρεία 4Ε, η οποία εκδίδει την εγκυκλοπαίδεια ΥΔΡΙΑ-CAMBRIDGE-ΗΛΙΟΣ. (Ελπίζουμε να μην αληθεύει το ότι ο Όμιλος Βαρδινογιάννη αγόρασε τα δικαιώματα εκδόσεως της παλαιάς ελληνικότατης και ελληνολατρικής εγκυκλοπαίδειας "ΗΛΙΟΣ" με σκοπό την επιβολή της "σιωπής της ενοχής").


Πολιτική Επιστροφών – ΒΑΡΒΑΓΙΑΝΝΗΣ Ηλεκτρικά είδη\nΠΡΟΣΦΟΡΕΣ ΑΣΤΡΑΠΗ! Λήγουν σε: 1 μέρες 13 ώρες 59 λεπτά. Δείτε όλες τις προσφορές ΕΔΩ\nΣε όλες τις περιπτώσεις στις οποίες παραδίδονται άλλα από τα πωληθέντα, κατά είδος ή ποσότητα, ο πελάτης επιστρέφει τα προϊόντα προς έλεγχο και διαπίστωση του λάθους. Στην περίπτωση αυτή τα έξοδα επιστροφής των προϊόντων στην εταιρεία, καθώς και τα έξοδα επαναποστολής των προϊόντων στον πελάτη βαρύνουν την εταιρεία, αρκεί να τηρείται ο προτεινόμενος από την εταιρεία τρόπος επιστροφής.\nΚατά την παραλαβή ο πελάτης πρέπει να ελέγχει τα προϊόντα παρουσία του μεταφορέα, όταν τα προϊόντα παραδίδονται από δικούς μας μεταφορείς. Ο πελάτης θα πρέπει να ενημερώνει ΑΜΕΣΑ κατά την ημερομηνία παραλαβής την ΕΤΑΙΡΙΑ σε περίπτωση ελαττωματικού προϊόντος (π.χ: χτυπημένο, σπασμένο, εκδορές κτλ…). Ο πελάτης δύναται να μη παραλάβει το προϊόν στη περίπτωση που κριθεί ελαττωματικό.\nΟ πελάτης οφείλει για την επιστροφή του προϊόντος, να επικοινωνήσει τηλεφωνικά στο 2310667781 με την εταιρεία, ώστε να δηλώσει το λάθος. Στη συνέχεια να αποστείλει το προϊόν στο κατάστημα της εταιρείας αποκλειστικά και μόνο με ΕΛΤΑ COURIER πόρτα – πόρτα με χρέωση της εταιρείας. Σε περίπτωση αποστολής του προϊόντος με μεταφορικό μέσο της αρεσκείας του πελάτη, η εταιρεία δε δέχεται τη χρέωση των μεταφορικών, δεν παραλαμβάνει το προϊόν και το προϊόν επιστρέφετε στον αποστολέα. Η εταιρεία δεν αναλαμβάνει την παραλαβή αποστολών από καταστήματα courier, πρακτορεία μεταφορικών ή ΕΛ.ΤΑ. και τα προϊόντα επιστρέφονται στον αποστολέα. Στη συνέχεια η εταιρεία ελέγχει ότι το προϊόν αν έχει επιστρέψει σε άριστη κατάσταση, με το σύνολο των εξαρτημάτων του και των εντύπων που το συνοδεύουν αλλά και τη συσκευασία του. Εφόσον πληρούνται οι παραπάνω συνθήκες, επιστροφή του είδους γίνεται δεκτή και η εταιρεία προχωρεί στην αποστολή του πωληθέντος προϊόντος.\nΓια επιστροφή προιόντων συμπληρώστε την παρακάτω φόρμα εδώ\nΣε περίπτωση που διαπιστωθεί από τον πελάτη ότι το είδος φέρει κατασκευαστικό ελάττωμα, εφόσον αυτό βεβαιωθεί από τον εξουσιοδοτημένο επισκευαστή που παρέχει την εγγύηση καλής λειτουργίας ισχύουν τα ακόλουθα:\n• Η επιστροφή του προς αντικατάσταση προϊόντος θα πρέπει να γίνεται μαζί με όλα τα έγγραφα τα οποία συνόδευαν το προϊόν (π.χ. Απ. Λιανικής) και πλήρη τη συσκευασία του. Αν πρόκειται για ελάττωμα που διαπιστώθηκε αργότερα από την παράδοση (πέρα των 15 ημερών) και η συσκευασία δεν υπάρχει ή επίσης αν η συσκευασία του προϊόντος παραλήφθηκε από τους διανομείς κατά την παράδοση του είδους δεν απαιτείται η συσκευασία του προϊόντος.\n• Η επιστροφή των προϊόντων θα πραγματοποιείται είτε με αποστολή με ΕΛΤΑ COURIER ή μεταφορική στην εταιρεία, ή παράδοση στο κατάστημα που διατηρεί η εταιρεία στη Θεσσαλονίκη. Στις περιπτώσεις επιστροφής μέσω κούριερ της αρεσκείας του πελάτη, o πελάτης βαρύνεται με τα έξοδα της αποστολής προς την εταιρεία.\n• Εφόσον διαπιστωθεί το ελάττωμα, πραγματοποιείται επισκευή, ή αντικατάσταση του προϊόντος.\n• Σε περίπτωση που τα προϊόντα επιστραφούν κατεστραμμένα ή ελλιπή ή δεν διαπιστωθεί ελάττωμα από τον εξουσιοδοτημένο επισκευαστή που παρέχει την εγγύηση καλής λειτουργίας, ή το ελάττωμα του προϊόντος δεν καλύπτεται από την εγγύηση καλής λειτουργίας, η εταιρεία έχει το δικαίωμα να ζητήσει αποζημίωση από τον πελάτη, το ποσό της οποίας καθορίζεται από τα μεταφορικά έξοδα που επωμίστηκε η εταιρεία για την παραλαβή του προϊόντος. Σε αυτήν την περίπτωση η επαναπροώθηση του προϊόντος στον πελάτη γίνεται με μεταφορικά μέσα της αρεσκείας του και τα μεταφορικά έξοδα για την αποστολή επιβαρύνουν τον ίδιο.\n3. Επιστροφή μη ελαττωματικών προϊόντων – Δικαίωμα αναιτιολόγητης υπαναχώρησης από τον πελάτη\nΕάν ο πελάτης είναι φυσικό πρόσωπο (καταναλωτής) που καταρτίζει την πώληση για προσωπική χρήση και όχι για την εξυπηρέτηση της ατομικής του δραστηριότητας (εμπορική, επιχειρηματική, βιοτεχνική ή ελευθέρια επαγγελματική), τότε δικαιούται να υπαναχωρήσει από την πώληση εντός 14 ημερολογιακών ημερών, οι οποίες εκκινούν από τον χρόνο παράδοσης του προϊόντος (στον πελάτη ή στον μεταφορέα που ο τελευταίος υποδεικνύει) επιστρέφοντας το προϊόν στην αρχική του κατάσταση, επιβαρυνόμενος με τα έξοδα παραλαβής και επιστροφής του προϊόντος και τυχόν μείωση της αξίας αυτού.\nΕπισημαίνεται ότι για την άσκηση του δικαιώματος υπαναχώρησης απαιτείται η παράδοση του προϊόντος στο φυσικό κατάστημα της εταιρείας και τα έξοδα για τη μεταφορά του επιβαρύνουν αποκλειστικά τον καταναλωτή.\nΟ πελάτης δικαιούται να υπαναχωρήσει από την από απόσταση πώληση αποκλειστικά εντός προθεσμίας 14 ημερολογιακών ημερών,επιστρέφοντας το προϊόν στην αρχική του κατάσταση. Το δικαίωμα αυτό εκκινεί από την ημέρα παραλαβής των παρουσών οδηγιών εγγράφως, πάντως όχι πριν από την παράδοση των προϊόντων. Η εντός 14 ημερολογιακών ημερών αποστολή της ξεκάθαρης δήλωσης υπαναχώρησης ή η αποστολή των προϊόντων, θα θεωρείται αρκετή για την εμπρόθεσμη άσκηση του δικαιώματος υπαναχώρησης.\nΗ δήλωση αποστέλλεται εγγράφως στα ακόλουθα στοιχεία :\nΜε συστημένη επιστολή προς τη «Γ. ΒΑΡΒΑΓΙΑΝΝΗ » που εδρεύει στην οδό Επταπυργίου 72, Θεσσαλονίκη,\nή με ηλεκτρονικό μήνυμα (email) στην ηλεκτρονική διεύθυνση: varvag@otenet.gr – varvag4@otenet.gr\nή κατόπιν τηλεφωνικής επικοινωνίας με την εταιρία\nΤα προϊόντα επιστρέφονται με έξοδα του πελάτη με συνεργαζόμενο μεταφορέα της εταιρίας ή αποστέλλονται με μεταφορέα της επιλογής του στη διεύθυνση της εταιρίας με χρέωση του. Ο πελάτης μπορεί επίσης να επιστρέψει το προϊόν ο ίδιος προσωπικά στο φυσικό κατάστημα της εταιρείας.\nΜείωση της αξίας προϊόντος\n– Προϊόντα, τα οποία επιστρέφονται χωρίς συσκευασία ή με φθαρμένη συσκευασία, αλλά με πλήρη παρελκόμενα και συνοδευτικά έγγραφα και έχουν ενεργοποιηθεί με τον τρόπο της αρχικής εγκατάστασης (όπως εκτυπωτές, πολυμηχανήματα, laptop, tablet, desktop, smartphones, φωτογραφικές μηχανές, τηλεοράσεις, αξεσουάρ, όπως βάσεις στήριξης κ.λπ.), θα επιδέχονται μείωση στην επιστρεφόμενη αξία έως 20%. Αν η συσκευασία τους είναι πλήρης, αλλά έχουν ενεργοποιηθεί, θα επιδέχονται μείωση στην επιστρεφόμενη αξία έως 10%.\n– Προϊόντα τα οποία έχουν χρησιμοποιηθεί τα παρελκόμενα τους(όπως γυαλιά 3D, ακουστικά, βάσεις στήριξης κ.λπ.), θα επιδέχονται μείωση στην επιστρεφόμενη αξία έως 15%.\nΠΡΟΣΟΧΗ: Για όλες τις αποστολές προϊόντων, ο πελάτης είναι υποχρεωμένος να ελέγξει κατά την παραλαβή των προϊόντων, ότι παραλαμβάνει σε άψογη κατάσταση τη συσκευή που έχει παραγγείλει και κατόπιν να υπογράψει το συνοδευτικό έντυπο της παραλαβής. Σε περίπτωση που η συσκευή έχει ελαττώματα που προέκυψαν από την μεταφορά (σπασίματα, ραγίσματα κ.α.) ο πελάτης οφείλει να αρνηθεί την παραλαβή και να επικοινωνήσει άμεσα με την εταιρεία.\nΟι επιστροφές γίνονται δεκτές μόνο κατόπιν συνεννόησης με τον πελάτη και μόνο εφόσον έχουν περάσει το πολύ 14 ημέρες από την αγορά του προϊόντος. Σε κάθε περίπτωση πρέπει να προηγηθεί τηλέφωνο στο κατάστημα, ΠΡΙΝ την επιστροφή του προϊόντος! Εφόσον το προϊόν είναι σε άριστη κατάσταση (όπως ήταν τη στιγμή που αγοράστηκε), αντικαθίσταται με ίδιο νέο ή άλλο προϊόν, ίσης ή μεγαλύτερης αξίας (σε περίπτωση επιλογής ακριβότερου προϊόντος, ο πελάτης πληρώνει τη διαφορά). Επιστροφές χρημάτων δέν γίνονται. Υπενθυμίζουμε πως πριν τη παράδοση, όλα τα προϊόντα ελέγχονται, και τοποθετείται ειδική σήμανση στο εξωτερικό της συσκευασίας.\nΗ ΕΤΑΙΡΙΑ οφείλει να αντικαταστήσει το όποιο προϊόν παρουσιάζει ελάττωμα χωρίς καμία επιβάρυνση του πελάτη εντός 10 ημερών από την αγορά του, μόνο όταν το προϊόν είναι σε άψογη κατάσταση και είναι αγορασμένο από το ηλεκτρονικό μας κατάστημα. Στο σύνολο των προϊόντων ισχύουν οι επίσημες εγγυήσεις των εργοστασίων κατασκευής. Η εγγυήσεις δεν δίδονται από το κατάστημά μας.\nΠΡΟΣΟΧΗ: ΔΕΝ ΓΙΝΟΝΤΑΙ ΔΕΚΤΑ ΓΙΑ ΛΟΓΟΥΣ ΥΓΙΕΙΝΗΣ προϊόντα προσωπικής περιποίησης, όπως γυναικείες & αντρικές ξυριστικές μηχανές, κοπτικές μηχανές κτλ…


Δαιμονισμένος Άγγελος |\n← Twin Peaks – Καλωσήλθατε στον νέο εφιάλτη του Ντέιβιντ Λιντς\nA Quiet Passion (Ήρεμο Πάθος) →\nPosted on May 30, 2017\tby InfluencesOnly\nΦέτος συμπληρώνονται 30 χρόνια από την εποχή που έκανε πρεμιέρα το ατμοσφαιρικό θρίλερ “Angel Heart” που σκηνοθέτησε ο Άλαν Πάρκερ. Η Ελληνική απόδοση του τίτλου, «Δαιμονισμένος Άγγελος», μπορεί να ξέφευγε από το λογοπαίγνιο του πρωτότυπου, αλλά αποδείχθηκε μια από τις πιο πετυχημένες «βαφτήσεις» ξένης ταινίας. Ο τίτλος εστίαζε στην κολασμένη ψυχή του αντι-ήρωα, ο οποίος έμπλεκε όλο και περισσότερο στον ιστό ενός πυκνού μυστηρίου. Ακόμα πιο εύστοχος είναι ο τίτλος του πρωτότυπου μυθιστορήματος του Γουίλιαμ Χιόρτσμπεργκ, το «Falling Angel». Αυτή την πτώση του κεντρικού χαρακτήρα είναι που υπογραμμίζει η σταδιακή επαφή του με το μεταφυσικό και η κάθοδός του σε μνήμες που λούζει το σκοτάδι της κολάσεως.\nΤο “Angel Heart” είναι ένα στυλιζαρισμένο θρίλερ που διαδραματίζεται στην απειλητική Νέα Ορλεάνη της δεκαετίας του 50. Το σενάριο συνδυάζει μια απλή ιστορία μυστηρίου με τον διαχρονικό μύθο του Φάουστ. Όχημα της αφήγησης είναι ένας φτηνο-ντετέκτιβ με το όνομα Χάρι Έιντζελ, ο οποίος αναλαμβάνει μια φαινομενικά απλή δουλειά: να βρει τα ίχνη ενός εξαφανισμένου τραγουδιστή με το όνομα Τζόνι Φέιβοριτ. Την αποστολή του την έχει αναθέσει ένας εκκεντρικός τύπος, με το όνομα Λούι Σάιφερ. Ένας άγνωστος κόσμος από δοξασίες και βουντού, θα κυκλώσει σαν δαιμονική απειλή τον ήρωα (ο οποίος έχει θέμα με τις κότες) και θα τον ρίξει σε ένα ανθρωποκυνηγητό που θα μπλέξει τα όρια πραγματικότητας και φαντασίας.\nΣυνδυάζοντας την ανάπτυξη της δαιδαλώδους πλοκής του Chinatown (με το προστατευτικό στα γυαλιά του Μίκι Ρουρκ να θυμίζει την σπασμένη μύτη του Τζακ Νίκολσον στο κλασικό νουάρ), την ατμοσφαιρική γραφή του Ρέιμοντ Τσάντλερ και τα αρχέτυπα φιλμ τρόμου του Ζακ Τουρνέρ (“Περπάτησα Με Ένα Ζόμπι”, “Άνθρωποι Γάτες”), ο «στυλίστας» Άλαν Πάρκερ αποδείχθηκε άριστος γνώστης των βασικών μηχανισμών του φιλμ νουάρ. Ένα low life ρεμάλι, μπλέκει σε ένα μυστήριο με σκόρπια στοιχεία, μυστικά πέρα από τις δυνάμεις του και μοιραίες γυναίκες που θα παίξουν με τη συνείδησή του. Μέχρι την τελική αποκάλυψη που σηματοδοτεί την οριστική κάθοδο στον «κάτω κόσμο». Μια κάθοδος που οπτικοποιείται με τις σιδερένιες θύρες ενός ασανσέρ που οδεύει προς το υπόγειο.\nΌλη η ταινία διαποτίζεται από μια σχεδόν ονειρική αίσθηση φόβου και ποτέ δεν αποχωριζόμαστε την οπτική του Χάρι Έιντζελ. Σκοτεινό, υποβλητικό και μονταρισμένο με απερίγραπτο νεύρο, το αποτέλεσμα είναι ένα από τα λαμπρότερα δείγματα μεταφυσικού τρόμου που προέκυψαν στην δεκαετία του 80. Οι fans των Led Zeppelin θα αναγνωρίσουν το αυθεντικό κτίριο που φιγουράρει στο εξώφυλλο του Physical Graffiti, σε μια απο τις σκηνές-κλειδιά της ιστορίας. Κερασάκι στην τούρτα, η σκηνή ανθολογίας, με τον επιβλητικό Ρόμπερτ Ντε Νίρο να τρώει το βραστό αυγό -που συμβολίζει την ψυχή του ανθρώπου – κοιτώντας με άδειο βλέμμα απειλής, μέσα στα μάτια τον Μίκι Ρουρκ. Μια αποθέωση της μινιμαλιστικής προσέγγισης του Ντε Νίρο, σε μια σκηνή άδεια από εφέ και μουσική, που δημιουργεί υποβολή μονάχα από την έκφραση, με τρόπο που απογείωσε τον Μεφιστοφιλικό τρόμο.


Επιδοτούμενη "πρώτη πρόσληψη" για 20.000 ανέργους\nΕΝΤΟΣ ΤΩΝ ΗΜΕΡΩΝ ΑΝΑΜΕΝΕΤΑΙ Η ΠΡΟΚΗΡΥΞΗ ΤΟΥ ΠΡΟΓΡΑΜΜΑΤΟΣ ΑΠΟ ΤΟΝ ΟΑΕΔ\n* Θα ωφεληθούν νέοι επιχειρηματίες που θέλουν να αποκτήσουν τον πρώτο τους υπάλληλο\nΔημοσίευση: 12 Ιαν 2018 15:20\nΜέχρι και 500 ευρώ θα φτάνει η μηνιαία επιδότηση του μικτού μισθού του ανέργου\nΝέο πρόγραμμα, προβλέπει την επιχορήγηση έως και του 50% του μισθολογικού και μη μισθολογικού κόστους για τη δημιουργία «πρώτης» θέσης εργασίας σε επιχειρήσεις όπου ηγούνται νέοι, ηλικίας έως 35 ετών. Αναλυτικά οι όροι και οι προϋποθέσεις.\nΜέσα στις επόμενες ημέρες αναμένεται να ξεκινήσει το πρόγραμμα του υπουργείου Εργασίας το οποίο προβλέπει επιχορήγηση έως και του 50% του μισθολογικού και μη μισθολογικού κόστους για τη δημιουργία της «πρώτης» θέσης εργασίας σε επιχειρηματίες έως 35 ετών. Πρόκειται για το πρόγραμμα της «πρώτης πρόσληψης» που θα υλοποιηθεί μέσω του ΟΑΕΔ, ο οποίος και είναι έτοιμος για την πρόσκληση εκδήλωσης ενδιαφέροντος.\nΤο πρόγραμμα θα επιχορηγεί με έως και 500 ευρώ τον μήνα τον μικτό μισθό τουλάχιστον 20.000 ανέργων, οι οποίοι θα προσληφθούν από νέους αυτοαπασχολούμενους και επιχειρήσεις των οποίων μέλη είναι νέοι ηλικίας έως 35 ετών. Απευθύνεται σε νέους επιχειρηματίες που δεν απασχολούν και δεν είχαν απασχολήσει στο παρελθόν προσωπικό, για να προσλάβουν ανέργους με πλήρη απασχόληση. Ο ΟΑΕΔ θα επιχορηγεί το 50% του μισθολογικού και μη μισθολογικού κόστους των νέων θέσεων εργασίας για 12 ή 18 μήνες, ανάλογα με την ηλικία των ανέργων. Ανώτατο όριο επιχορήγησης τίθενται τα 500 ευρώ μηνιαίως.\nΟι ωφελούμενοι είναι άνεργοι ηλικίας 18 ετών και άνω, εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 3 μηνών. Η διάρκεια του προγράμματος ανέρχεται σε 18 μήνες, για την πρόσληψη ανέργων ηλικίας έως 29 ετών και σε 12 μήνες, για την πρόσληψη ανέργων ηλικίας 30 ετών και άνω. Οι επιχειρήσεις που επιθυμούν να ενταχθούν, υποβάλλουν ηλεκτρονικά αίτηση στην ιστοσελίδα του Οργανισμού (www.oaed.gr). Το αρμόδιο ΚΠΑ2 προβαίνει εντός 30 εργάσιμων ημερών στην αξιολόγησή της και εκδίδει απόφαση ένταξης. Η επιχείρηση οφείλει να προβεί σε πρόσληψη ή προσλήψεις εντός 30 ημερών. Οι επιχειρήσεις έχουν τη δυνατότητα ηλεκτρονικής αναζήτησης και επιλογής υποψηφίων μέσα από το μητρώο ανέργων του ΟΑΕΔ, μέσω πρόσβασης στις ηλεκτρονικές υπηρεσίες. Η αρχική προκήρυξη θα αφορά 20.000 θέσεις αλλά θα επεκταθεί όταν και εφόσον εξαντληθούν οι θέσεις. Αν η επιχείρηση επιθυμεί να δημιουργήσει περισσότερες από μία θέσεις, μπορεί να ενταχθεί για το σύνολο των θέσεων, εφόσον προβεί σε πρόσληψη του προσωπικού ταυτόχρονα.


Το έξυπνο νάιλον αγκύριο δύο συστατικών DUOTEC ανήκει στη νέα γενιά βυσμάτων του ομίλου εταιριών fischer. Το υαλοενισχυμένο υλικό του κόκκινου-γκρι βύσματος παρέχει αντοχή σε μεγάλα φορτία σε όλα τα λεπτότοιχα υλικά πάχους από 9,5 έως 55 χιλιοστά. Εξασφαλίζει σημαντικά μεγαλύτερα φορτία και παρέχει καλύτερη κατανομή φορτίων από τα αντίστοιχα κοινά πλαστικά στηρίγματα.\nΣε περίπτωση που υπάρχει κάποιο εμπόδιο από πίσω ή η στερέωση γίνεται σε συμπαγές υλικό (π.χ. μπετόν) ή δεν υπάρχει αρκετός διαθέσιμος χώρος, συμπεριφέρεται σαν κλασσικό εκτονούμενο πλαστικό βύσμα.\nΤο στήριγμα fischer DUOTEC αποτελείται από διαφορετικά υλικά. Ο συνδυασμός τους εξασφαλίζει εύκολη τοποθέτηση σε όλα τα λεπτότοιχα υλικά. Το κόκκινο και σκληρό συστατικό του στηρίγματος κατανέμει τα μεγάλα φορτία σε όλη την επιφάνεια επαφής. Το γκρι και μαλακό συστατικό ενισχύει την αντοχή σε φορτία, «κλειδώνει» στην επιφάνεια του υλικού και προστατεύει το αγκύριο από το να κοπεί και έτσι να μειώσει την αντοχή σε φόρτια.\nΤο βύσμα είναι συνδεμένο με ειδική οδοντωτή προέκταση. Η άσπρη υαλοενισχυμένη ροδέλα αυξάνει την αντοχή σε φορτία και σταθεροποιεί το DUOTEC. Κατά την τοποθέτηση η ροδέλα μετακινείται παράλληλα με την προέκταση και τοποθετείται μέσα στην τρύπα. Η προέκταση βοηθάει στη σωστή τοποθέτηση και στον έλεγχο για το διαθέσιμο χώρο και πιθανά εμπόδια όπως προφίλ σκελετού, καλώδια ή σωληνώσεις.\nΤο νέο fischer DUOTEC έχει διάμετρο 10 χιλιοστών. Το τρύπημα μπορεί γίνει με οποιοδήποτε τρυπάνι 10 χιλιοστών. Το κοντό σώμα των 39 χιλιοστών, διευκολύνει τη στερέωση ακόμη και σε στενό ή μονωμένο διάκενο, πίσω από λεπτότοιχο υλικό, με ελάχιστο βάθος 50 χιλιοστά).\nΠροηγούμενοΟι νέοι στόχοι για την ενεργειακή απόδοση\nΕπόμενοΣυνεργασία BRE και SBC GREECE για την αειφορία των ακινήτων\nH Siemens παρουσιάζει: Διευθυνσιοδοτούμενο σύστημα πυρανίχνευσης Cerberus FIT FC360\nΑύξηση καθαρών κερδών για την ΤΕΡΝΑ ΕΝΕΡΓΕΙΑΚΗ


Φυλές Και η Προϊστορία τους »\nΠροϊστορία των Φυλών »\nΣτέλλα · 1 · 726\nστις: Ιούλιος 02, 2019, 12:25:56 μμ\nΗ μορφή σκάλιζε την ψυχή του με μάτια αόρατα, βαθιά χωμένα στο μαύρο χιτώνα της. Μέσα στη νύχτα, ένα κοκκαλιάρικο δάχτυλο, πιο μαύρο από το σκοτάδι, ανυψώθηκε, δείχνοντας το δρόμο σε αυτόν που είχε επιλέξει. Καθηλωμένος, ο Άρθρερ αναγκάστηκε να υπακούσει, να δει. Βίωσε το όραμα με πόνο, με το σώμα και το νου, χωρίς αισθήσεις, αλλά μαζί με αυτές, χρίστηκε το πεπρωμένο του με ταπεινότητα. Άνοιξε τα μάτια χωρίς πνοή. Στην παλάμη του ψηλάφισε κάτι που δε βρίσκονταν νωρίτερα εκεί. Ήταν το αίμα της γης, η κραυγή της Μάνας στο χέρι του, το κάλεσμα της πρώτης λίθου. Εκείνος είχε ακούσει, την είχε αποδεχθεί. Δεν έγιναν όμως αποδεκτές οι ενοποιητικές του ιδέες από τα υπόλοιπα ξωτικά.\nΔιώχθηκε αιρετικός από την πατρίδα του, από τη Φυλή του, τα υπεροπτικά ξωτικά. Τα ίχνη του χάθηκαν στον απόηχο των χλευασμών των αρχαίων πλασμάτων που λογίζονταν σινάφι του. Λησμονήθηκε γρήγορα, όπως γρήγορα καυτηριάστηκε το όνομά του στο νου των εχθρών του. Στη χροιά της κόκκινης λίθου, οι δέκα φυλές ακολούθησαν το πρόσταγμά του, ανοικοδομώντας τη Μίταθιρ, τη δοξασμένη πρωτεύουσα των Ξωτικών.\nΜπροστά στη ουσία του συμβόλου της δύναμης πρώτα υποτάχθηκαν οι Σοβερίνοι, υπηρετώντας τους διαδόχους του Άρθερ του Δοξασμένου, υπομένοντας τον αβάσταχτο ζυγό τους καρτερικά. Σειρά είχαν οι άνθρωποι, άξεστοι και απολίτιστοι τα πρώιμα χρόνια τους στην ήπειρο, που πλήρωσαν την ύβρυ τους στη μεγαλύτερη δύναμη της εποχής. Γέλασαν οι αδαείς στην όψη της τεχνολογίας του πολέμου. Ο Άρθρερ ο Κατακτητής ανταπέδωσε συντρίβοντας τα τείχη της αλαζονείας των ανθρώπων, εγκαθιδρύοντας έτσι την κυριαρχία του στις τρεις Φυλές. Στους διαδόχους του κληροδότησε αιματοβαμμένα σκήπτρο και μαστίγιο, αλλά όχι τις αρετές και τη σωφροσύνη του ηγέτη.\nΜε το ζύμωμα του χρόνου, η κατάκτηση μεταλλάχθηκε αργά σε συμβίωση και ο επιβλητικός πολιτισμός αποτέλεσε μαγιά για τις Φυλές των Σοβερίνων και των Ανθρώπων. Σύντομα, με στοιχεία που υιοθέτησαν και με τις δικές τους ανακαλύψεις κατάφεραν να δώσουν τα χαρακτηριστικά των πολιτισμών τους που είναι γνωστά μέχρι σήμερα, πάντα κάτω από τη σκέπη της ξωτικής κηδεμονίας.\nΣτην αυγή της νέας εποχής εμφανίστηκαν οι πρώτες γιορτές, οι θεσμοί και οι νομοθεσίες των λαών. Οι Άνθρωποι, πλάσματα περιέργα από φύση τους, άρχισαν να εξερευνούν, να αναζητούν τη δομή του κόσμου τους. Στο πρωίμιο του Μεγάλου Πολέμου έμελλε να θεμελιωθεί η Μνήμη του Κόσμου και η καταγραφή της, η Ιστορία. Αυτό το δώρο δόθηκε στους Ανθρώπους, δένοντάς τους με το χρέος να υπηρετούν και να καταγράφουν τα χρονικά της ηπείρου, την πορεία των λαών. Ο Πατέρας τους αποκάλυψε την αλήθεια μέσα στα ορυχεία της Κόνραμ, μετά από ένα μεγάλο σεισμό. Αναβίωσαν την έλευση του γένους τους, σκιαγράφησαν την πορεία τους και κράτησαν μέσα τους το μελλούμενο αφανισμό, με το πέρας του χρόνου. Ο Πατέρας τους είχε προσφέρει δύο λίθους από τη ζώνη του. Με το νέο αυτό δώρο, ήρθαν και νέα δεδομένα. Τα ξωτικά ανήγγειλαν την ισότητά τους και των ανθρώπων, παρέχοντάς τους προνόμια. Από την πλευρά τους, οι άνθρωποι εξοπλίστηκαν μέχρι τα δόντια και αμπαρώθηκαν στα κάστρα τους, ενώ οι Σοβερίνοι, ευγνώμονες ανέγηραν περισσότερους ναούς, ευχαριστώντας τους θεούς που τους χαμογέλασαν.\nΗ ειρήνη μεταξύ των τριών φυλών διατηρήθηκε για λίγα ακόμη χρόνια, χάρη στον Καχίρ τον 7ο, γνωστό και ως επιχρυσωμένο. Ο ηγέτης αυτός είχε την ικανότητα να διαβάζει το ρεύμα της ιστορίας και να προσαρμόζεται, χωρίς να αφήνει κανέναν απογοητευμένο. Έδωσε τις λίθους του πατέρα του στους Σοβερίνους και τους Ανθρώπους, ενώ προετοίμαζε κρυφά το στρατό του για άλλη μία κατάκτηση.\nΤα σχέδιά του έβαλε σε εφαρμογή ο γιος του Καχίρ, ο Άρθρερ ο 5ος. Οι απεσταλμένοι του απαίτησαν από τον αρχιερέα της Σοβέης να πάρουν πίσω τη λίθο που τους είχε δοθεί, με πρόσχημα τον επικείμενο πόλεμο με τους Ανθρώπους. Ο Σοβερίνος Αρχιερέας αρνήθηκε να την παραδόσει, σφραγίζοντας τη μοίρα του λαού του. Στο άκουσμα της άρνησης, ο Άρθερ εισέβαλε με το στρατό του στη Σοβέη, ξεκινώντας τη μεγαλύτερη σφαγή που είχε δει η ήπειρος μέχρι τότε. Οι ελάχιστοι επηζήσαντες Σοβερίνοι, κουβαλώντας τη λίθο τους, εγκατέλειψαν για πάντα την πόλη τους, φοβούμενοι την τραγωδία. Οι άνθρωποι, για να προστατευτούν, οχυρώθηκαν για τα καλά μέσα στα κάστρα τους, κυρήσσοντας πόλεμο ενάντια στους τυρράνους τους.\nΟι αιματοχυσίες των ξωτικών άγγιξαν τους θεούς, οι οποίοι αναζήτησαν τρόπο να φέρουν την ισορροπία. Από αυτή τους την επιθυμία γεννήθηκαν οι Βαλησίνοι, πλάσματα του ωκεανού, που στόχο τους είχαν να παρατηρούν και να διατηρούν την ειρήνη. Όμως και αυτοί, σαν θνητά πλάσματα, γεμάτα απληστία, διεφθάρηκαν από τη δύναμη της δικής τους λίθου, ξεκινώντας τις παράλιες λεηλασίες ενάντια σε ξωτικά και ανθρώπους. Μαζί τους έφεραν και έναν νέο εχθρό, ακατανίκητο μέχρι τότε, την πανώλη. Χιλιάδες ξωτικά και άνθρωποι έπεσαν θύματα χωρίς γιατρειά, ωθώντας όσους έζησαν να αποτραβηχτούν στις κοινότητές τους για άλλη μία φορά.\nΟι θεοί αναζήτησαν την ισορροπία ξανά, αυτή τη φορά από τα έγκατα της γης. Όταν οι νάνοι περπάτησαν για πρώτη φορά στα ορυχεία και στο φως ήταν ασταμάτητοι, καθώς λέγονταν ότι στις φλέβες τους κυλάει το αίμα του Σιδηρουργού Θεού. Σύντομα συνάντησαν τους Ανθρώπους, που έμοιαζαν μαζί τους περισσότερο από κάθε άλλη Φυλή, συνάπτοντας μία ισχυρή συμμαχία, όπως και οι δύο μεριές ήθελαν να πιστεύουν. Στον αντίποδα, οι άλλοτε τύρρανοι, τα ξωτικά, βρήκαν τους συμμάχους τους στους επικίνδυνους Βαλησίνους και οι συμμαχίες πορεύονταν ανταγωνιστικά για τα επόμενα κρίσιμα χρόνια.\nΑν η μέρα του Μεγάλου Πολέμου και η σφαγή στη Σοβέη φάνταζε σοκαριστική στα μάτια των ιστορικών, τότε η Μεγάλη Μάχη θα μπορούσε να χαρακτηριστεί αποτρόπαια. Οι ελάχιστοι που έζησαν και εξιστόρησαν το χρονικό της θυμόταν τη Συμμαχία των Τυρράνων (τα Ξωτικά και τους Βαλησίνους) να καλπάζουν περήφανα προς το πεδίο, φορώντας τις απαστράπτουσες πανοπλίες τους. Στην απέναντι πλευρά της πεδιάδας είχαν παραταχθεί οι Άνθρωποι και οι Νάνοι, αναμένοντας να συντρίψουν τους αλαζόνες άρχοντες του τότε κόσμου. Τα εκπαιδευμένα Ξωτικά και οι βίαιοι Βαλησίνοι συγκρούστηκαν με τους ατρόμητους Νάνους και τους φιλόδοξους Ανθρώπους με μανία. Οι ιαχές των Φυλών έγιναν ένα με τις εκωφαντικές κλαγγές των όπλων. Το μεγάλο χωνευτήρι των ψυχών -που μετέπειτα ονομάστηκε σε Κοιλάδα του Θανάτου- ποτίστηκε με το αίμα των άπληστων, των ανηλεών, των απεγνωσμένων και των αθώων. Στο θέρισμα των λεπίδων χάθηκαν οι ελπίδες θεών και θνητών. Γενιές στρατιωτών και βασιλιάδων έγιναν βορά άσκοπων συμμαχιών. Καταμεσής της μάχης, οι συμμαχίες θρυμματίστηκαν. Ξεμοναχιασμένοι, παλιοί συμπολεμιστές έγιναν εχθροί. Ξελιγωμένοι, αλληλοκατασπαράχτηκαν λυσσασμένα. Εξουθενωμένοι, άφησαν τα όπλα να πέσουν στομωμένα στο ματωμένο έδαφος.\nΟι πληγές του πολέμου δεν έκλεισαν ποτέ. Οι πληθυσμοί και ο πολιτισμός όμως επανεμφανίστηκε δειλά δύο γενιές μετά. Με αφορμή την απέθαντη αιώνια απειλή, οι επιστήμες και οι τέχνες πήραν τα ινία της ειρήνης. Αυτή η ανακαλυμμένη έννοια εδραιώθηκε με τη συνθήκη του Πορτμέιρ, το 1054. Μέσα από το σύμφωνο ειρήνης που υπογράφηκε εκείνη την ημέρα γεννήθηκε η Ακαδημία Rasnarry. Πρωτοστατώντας, η Ακαδημία ξεκίνησε να λειτουργεί ως συνδετικός κρίκος μεταξύ Ανθρώπων, Βαλησίνων, Νάνων, Ξωτικών και Σοβερίνων, προασπιζόμενη την ειρήνη και την ανάπτυξη.\n« Τελευταία τροποποίηση: Ιανουάριος 28, 2020, 08:14:15 πμ by Σολ Οτίγιε »


Παναθηναϊκός: Έτοιμος ο Μακέντα, εκτός 10 μέρες ο Πούγγουρας | in.gr\ningr > Σπορ > Ποδόσφαιρο > Παναθηναϊκός: Έτοιμος ο Μακέντα, εκτός 10 μέρες ο Πούγγουρας\n11 Ιανουαρίου 2019, 20:20\nΈνας παίκτης επιστρέφει, ένας λείπει. Οι τραυματισμοί δυστυχώς δεν εγκαταλείπουν τον Παναθηναϊκό. Ο Φεντερίκο Μακέντα προπονήθηκε για πρώτη φορά με την ομάδα από τις 16 Δεκεμβρίου όταν και τραυματίστηκε στο ματς με τον Ατρόμητο.\nΙατρικά, λοιπόν, είναι έτοιμος ο 27χρονος Ιταλός επιθετικός για τον κυριακάτικο αγώνα με την Ξάνθη, αλλά δεν είναι βέβαιο ότι ο Δώνης θα τον ξεκινήσει από τη στιγμή που θα έχει στα πόδια του μόλις δύο προπονήσεις. Σε αντίθεση με τον Μακέντα, εκτός είναι ο Αχιλλέας Πούγγουρας. Ο 23χρονος το πρωί της Παρασκευής υποβλήθηκε σε υπερηχογράφημα στο νοσοκομείο «Υγεία», το οποίο έδειξε εκτεταμένο οίδημα στον δεξί τετρακέφαλο. Αυτό προκλήθηκε από χτύπημα που δέχθηκε ο παίκτης στη Λαμία. Ο Πούγγουρας θ’ ακολουθήσει φυσικοθεραπευτική αγωγή και θα μείνει εκτός προπονήσεων για δέκα μέρες. Χάνει δηλαδή το ματς με την Ξάνθη, αλλά και αυτό με τη Λαμία για το πρωτάθλημα.\nΝα θυμίσουμε ότι κόντρα στην Ξάνθη δεν θα παίξει και ο τιμωρημένος Κουρμπέλης. Το θετικό για τον Δώνη είναι ότι δεν λείπουν παίκτες πλέον από τις προπονήσεις εξαιτίας της ίωσης που χτύπησε την ομάδα. Αρκετοί ποδοσφαιριστές του «τριφυλλιού», βέβαια δεν θα είναι απολύτως έτοιμοι με τόσες χαμένες προπονήσεις και ειδικά ο Μπουζούκης, Καμπετσής. Όπως και να έχει, στη σημερινή προπόνηση, όσοι αγωνίστηκαν στο μεγαλύτερο μέρος του χθεσινού αγώνα κυπέλλου έκαναν αποθεραπεία και αποφόρτιση. Για τους υπόλοιπους το πρόγραμμα περιλάμβανε ασκήσεις κατοχής και οικογενειακό δίτερμα στο μισό γήπεδο. Ατομικά γυμνάστηκαν οι Οικονόμου, Αποστολάκης.\nΕλ Αραμπί: «Θα μπορούσαμε να νικήσουμε πιο εύκολα» Ικανοποιημένος από το αποτέλεσμα το οποίο όπως τόνισε θα μπορούσε να έρθει και πιο εύκολα εμφανίστηκε ο σκόρερ...\nΘύμα ρατσιστικής επίθεσης και ο Ράσφορντ Μετά τον Πολ Πογκμπά και ο Μάρκους Ράσφορντ έπεσε θύμα ρατσιστικής επίθεσης μετά το πέναλτι που έχασε κόντρα...\n25 Αυγούστου 2019, 10:45


Εκπτώσεις στα AEK Shop | Onsports.gr\nhome ΠοδόσφαιροSuper LeagueΕκπτώσεις στα AEK Shop Κοινοποιήστε\nΕκπτώσεις στα AEK Shop\tΣυντάκτης: Onsports Team\nΔημοσίευση: Σάββατο, 05 Φεβρουαρίου 2011 01.04\nΠρονόμια στις αγορές τους από τα καταστήματα της ΑΕΚ θα έχουν οι κάτοχοι εισιτηρίων, διαρκείας και απλών, πριν το ματς με τον Άρη.\tΌσοι επιλέξουν να δουν από κοντά την αναμέτρηση του Δικέφαλου με τους Θεσσαλονικείς θα μπορούν να κάνουν τις αγορές τους από τα AEK Shop με έκπτωση όπως ενημέρωσε σχετικά η ΠΑΕ. Αναλυτικά αναφέρεται «Το ΑΕΚ Shop Αμαρουσίου κλείνει την Δευτέρα 7 Φεβρουαρίου και θα λειτουργήσει στη νέα διεύθυνση Κ. Βάρναλη 25 (Νέα Ερυθραία) από την Τετάρτη 9 Φεβρουαρίου. Στο ενδιάμεσο οι φίλαθλοι μπορούν να εξυπηρετούνται από το ΑΕΚ Shop Νέας Φιλαδέλφειας (Δεκελείας 146) ή από το www.aekshop.gr. Στην αναμέτρηση ΑΕΚ-Άρης (5/2, 19.30) θα ισχύσει έκπτωση 25% για όλους τους κατόχους εισιτηρίου διαρκείας στα ΑΕΚ Shop του ΟΑΚΑ, καθώς και έκπτωση 15% για τους υπόλοιπους φιλάθλους».\tΚατηγορία: Super League


Δέκα δίαιτες για απώλεια βάρους: Διαλέξτε αυτή που σας ταιριάζει Απώλεια βάρους wyndhurst\nΑπώλεια βάρους wyndhurst. Απώλεια «ελέγχου» είναι η απώλεια βάρους | Η Εφημερίδα των Συντακτών\nΗ σημαντική απώλεια βάρους χωρίς προφανή λόγο δεν είναι συνηθισμένο φαινόμενο και χρήζει διερεύνησης. Δείτε 7 προβλήματα υγείας που μπορεί να δικαιολογούν την απώλεια βάρους wyndhurst βάρους: Υπερθυρεοειδισμός Η απώλεια βάρους είναι ένα κοινό σύμπτωμα σε όσους πάσχουν από υπερθυρεοειδισμό.\nΆλλα συμπτώματα του υπερδραστήριου θυρεοειδούς είναι η αυξημένη όρεξη, τα αίσθημα παλμών, τα προβλήματα ύπνου και οι εξάψεις. Ασθένειες του εντέρου Η κοιλιοκάκη, μια αυτοάνοση διαταραχή του εντέρου που σχετίζεται με τη δυσανεξία στη γλουτένημπορεί να προκαλέσει απώλεια βάρους. Συνήθως συνοδεύεται και από άλλα συμπτώματα του γαστρεντερικού, όπως η διάρροια. Προβλήματα στο πάγκρεας, το οποίο παράγει ένζυμα που βοηθούν στην πέψη, μπορεί επίσης να προκαλέσουν ξαφνική απώλεια βάρους.\nΜπορεί επίσης να έχετε συχνοουρία και να διψάτε συνέχεια. Το σώμα αποβάλλει μέσω των ούρων τη γλυκόζη που δεν μπορεί να mci απώλεια βάρους και αυτό προκαλεί αυξημένη δίψα. Στον διαβήτη το σώμα σας απορροφά θρεπτικά συστατικά από τους μυς σας με αποτέλεσμα να σημειώνεται απότομη μείωση του βάρους.\nΚαθώς οι άνθρωποι γερνούν, το στομάχι τους αδειάζει με πιο αργούς ρυθμούς και έτσι αισθάνονται χορτάτοι για μεγαλύτερο διάστημα. Επίσης, κάποια από τα σήματα του εγκεφάλου που ελέγχουν την όρεξη και την πληρότητα εξασθενούν. Όλα αυτά μπορεί να τους οδηγήσουν στο απώλεια βάρους wyndhurst τρώνε λιγότερο και να χάσουν βάρος. Αρκετά φάρμακα επίσης μπορεί να επηρεάσουν την όρεξή τους.\nγιόγκα για αδυνάτισμα - cubafestla.com


Σοκάρουν οι εργάτες στα κοιμητήρια Θέρμης: Σκάβουμε τάφους μέσα στο σκοτάδι - ΦΩΤΟ | Εφημερίδα "Στόχος" - Stoxos newspaper\nΣοκάρουν οι εργάτες στα κοιμητήρια Θέρμης: Σκάβουμε τάφους μέσα στο σκοτάδι - ΦΩΤΟ\n“Κάθε πρωί ξυπνάμε, πίνουμε τον καφέ μας και ερχόμαστε εδώ να σκάψουμε τάφους μέσα στο σκοτάδι και στο κρύο. Νιώθουμε έναν κόμπο στο λαιμό, το βλέπεις στα πρόσωπα όλων”.\nΌπως αναφέρουν οι εργαζόμενοι, η δουλειά τους ήταν ήδη δύσκολη, αλλά τώρα πλέον, με την έξαρση του κορονοϊού και τα δεκάδες θύματά της, η κατάσταση είναι απελπιστική. “Φοβόμαστε και για μας και για τις οικογένειές μας. Ερχόμαστε σε επαφή με τα φέρετρα συνέχεια”.\nΠερίπου το 50% των ταφών καθημερινά στα κοιμητήρια αφορούν περιπτώσεις κορονοϊού. Την Τετάρτη 09/12 οι κηδείες που πραγματοποιήθηκαν ήταν 20 και οι 10 ήταν ασθενών Covid-19. Παράλληλα οι εργαζόμενοι σημειώνουν πως δεν είναι λίγοι οι άνθρωποι που πεθαίνουν για λόγους πέραν του κορονοϊού αυτό το διάστημα, καθότι φοβόντουσαν να πάνε στο νοσοκομείο και να ελέγξουν την υγεία τους.


Λεωνίδιο press: Άδεια ταξί με αίτημα στην Περιφέρεια\nΆδεια ταξί με αίτημα στην Περιφέρεια\nΜε ένα απλό αίτημα στην Περιφέρεια και την καταβολή ενός χαμηλού αντιτίμου, κάθε ενδιαφερόμενος θα μπορεί από την Τρίτη 2 Ιουλίου 2011 να αποκτήσει άδεια ταξί, όπως ανακοίνωσε ο υπουργός Υποδομών Γ. Ραγκούσης.\nΧαμένοι οι έχοντες άδεια!\nΧαμένοι είναι, όσοι έχουν αγοράσει ήδη άδειες ταξί, πληρώνοντας έως και 200.000 ευρώ και τώρα βλέπουν να χάνονται τα χρήματά τους. Για το συγκεκριμένο θέμα, ο υπουργός ανέφερε πως αυτές είναι στρεβλώσεις που δημιουργούνται στην αγορά και δεν μπορούν να εμποδίσουν την πλήρη απελευθέρωση του επαγγέλματος.\nΕπίσης, ξεκαθάρισε ότι είναι έξω από τις προθέσεις του υπουργείου να ορίζει τον αριθμό των ταξί που θα κυκλοφορούν σε μία περιοχή, αφού, όπως σημείωσε χαρακτηριστικά, η αγορά με αυτορρύθμιση θα κρίνει πόσα ταξί αντέχει η κάθε περιοχή.


Ο νέος μέτοχος των Γιούτα Τζαζ, Ντουέιν Ουέιντ, προτιμά να ζει... μήνα με το μήνα | Liberal.gr\nΟ αυτοσχεδιασμός στο παρκέ, μαζί με το ταλέντο και τις επιτυχίες, του χάρισε εκατοντάδες εκατομμύρια. Η μεθοδικότητα εκτός των τεσσάρων γραμμών, ωστόσο, επέτρεψε στον Ντουέιν Ουέιντ να διατηρήσει την περιουσία του, να την... «αυγατίζει» και να μπορεί να συνεχίζει τις επενδύσεις και στο μπάσκετ. Ο παλαίμαχος σταρ του ΝΒΑ αποχώρησε με τρία δαχτυλίδια πρωταθλητή με τους Μαϊάμι Χιτ, όμως η νέα πρόκλησή του βρίσκεται στη Γιούτα.\nΟ Αμερικανός, αν και ανέπτυξε μία σχέση ζωής με την ομάδα της Φλόριντα, κατακτώντας τους τίτλους του 2006, του 2012 και του 2013 και επιστρέφοντας στη Φλόριντα μετά το πέρασμα από Σικάγο και Κλίβελαντ, κάνει σε άλλη πόλη την πρώτη επιχειρηματική απόπειρά του στο μπάσκετ. Ο 39χρονος Ουέιντ αγόρασε ένα ποσοστό μετοχών των Γιούτα Τζαζ και θα ενταχθεί στη διοίκηση του νέου ιδιοκτήτη, Ράιαν Σμιθ, δίχως για την ώρα να έχουν δημοσιοποιηθεί το ύψος της επένδυσης ή το ποσοστό που απέκτησε.\nΟ Ουέιντ δήλωσε «ευγνώμων για την ευκαιρία και ξέρω ότι για να φτάσεις στην κορυφή, πρέπει να είσαι στις κατάλληλες συνθήκες και καταστάσεις. Ο Ράιαν Σμιθ και οι Τζαζ μού το προσφέρουν αυτό και θα ανταποδώσω με όσες δεξιότητες και γνώσεις διαθέτω». Παράλληλα, τόνισε ότι έμπνευση για την ενασχόλησή του με τα κοινά ομάδας αποτέλεσαν παλαίμαχοι παίκτες όπως οι Μάικλ Τζόρνταν (άλλοτε μέτοχος των Ουίζαρντς και νυν ιδιοκτήτης των Χόρνετς), Γκραντ Χιλ (μικρομέτοχος των Χοκς) και ο πρώην συμπαίκτης του, Σακίλ Ο’Νιλ (Σακραμέντο).\nΗ εμπλοκή του Ουέιντ αναμένεται να «μεταφραστεί» σε ενεργό ρόλο στη Γιούτα, κάτι που απογοήτευσε τον ιδιοκτήτη των Μαϊαμι Χιτ, Μίκι Αρισον. Ο Αμερικανός μεγιστάνας ευχήθηκε μεν καλή επιτυχία στον άλλοτε αρχηγό της ομάδας του, όμως αποκάλυψε πως είχε προτείνει ο ίδιος ένα ποσοστό των μετοχών στους Χιτ. «Θέλω να συγχαρώ τον Ντουέιν. Είχαμε συζητήσει να αγοράσει μετοχές στο Μαϊάμι μετά την αποχώρησή του, είχε απαντήσει πως δεν ήταν τότε έτοιμος και είμαι απογοητευμένος που δεν επανεξέτασε την πρόταση... Για μένα θα είναι πάντα ένας Χιτ», ήταν η ανάρτησή του στα social media.\nΟ Ντουέιν Ουέιντ κέρδισε στην 16χρονη καριέρα του στο ΝΒΑ περίπου 196 εκατομμύρια δολάρια, αλλά έχει αποφασίσει ως στάση ζωής να μην ξοδεύει άσκοπα. Το 2020, σε συνέντευξή του στο περιοδικό «Men’s Health» είχε αποκαλύψει ότι κάθε τρίμηνο συναντά τον οικονομικό σύμβουλό του, ώστε να καθορίζουν μαζί και τις επόμενες κινήσεις του αλλά και το όριο των εξόδων του. Οταν βρέθηκε στο ΝΒΑ, είχε αποφασίσει κάθε χρόνο να εξοικονομεί ένα εκατομμύριο από τις ετήσιες απολαβές των 2,6 εκατ., όμως παραδέχθηκε πως δεν το κατάφερε...\nΤα τελευταία χρόνια της καριέρας του είχε αμοιβές άνω των 20 εκατ. ετησίως από το μπάσκετ, αλλά είχε αποφασίσει ότι οι μοναδικές εξαιρέσεις τους περιορισμούς που έβαζε στον εαυτό του θα είναι «οι αγορές σπιτιών για τους γονείς μου και τα δίδακτρα σε καλά σχολεία για τα παιδιά μου». Κάτι που ακολουθεί πιστά και η δεύτερη σύζυγός του, ηθοποιός Γκαμπριέλ Γιούνιον.\nΟ Ουέιντ εξήγησε ότι ακόμη και σήμερα ζει με ένα συγκεκριμένο προϋπολογισμό εξόδων για κάθε μήνα, κάτι που του έχει επιτρέψει να έχει ένα μεγάλο ποσό διαθέσιμο για επενδύσεις, όπως η αγορά των μετοχών των Γιούτα Τζαζ. Ο Αμερικανός δεν ζει με τη φοβία του να «φάει» όλη την περιουσία του, ωστόσο έχει τονίσει πως δεν θέλει να ακολουθήσει τη μοίρα πολλών συναδέλφων του. Ερευνες των τελευταίων ετών έχουν δείξει ότι το 60% των παικτών του ΝΒΑ χρεοκοπεί μέσα σε πέντε χρόνια από την αποχώρησή τους από την ενεργό δράση...


Το πιο αγαπημένο Ιταλικό γλυκό: ανακαλύψτε τη συνταγή για αυθεντικό Τιραμισού!\nΑρχική/Blog/Το πιο αγαπημένο Ιταλικό γλυκό: ανακαλύψτε τη συνταγή για αυθεντικό Τιραμισού!\nΕίναι γνωστή η αγάπη των Ιταλών για τον καφέ – όπως εξάλλου είναι γνωστή και η συνήθεια τους να κλείνουν κάθε δείπνο με έναν μικρό εσπρέσο! Δεν πρέπει να προκαλεί έκπληξη λοιπόν το γεγονός πως ακόμα και το πιο κλασικό ίσως Ιταλικό επιδόρπιο, που αποτελεί άλλωστε τον επίλογο για τα περισσότερα Ιταλικά δείπνα, είτε γίνονται σε σπίτι είτε σε κάποιο εστιατόριο, είναι ένα γλυκό με έντονη γεύση καφέ : το Τιραμισού!\nΤο Τιραμισού, αν και πλέον θεωρείται, και είναι, ένα κλασικό, παραδοσιακό Ιταλικό επιδόρπιο, έχει ιδιαίτερα σύντομη ιστορία, αφού στην μορφή που το γνωρίζουμε εμφανίζεται στη Βόρεια Ιταλία κατά τη δεκαετία του 1960, με την κατακόρυφη αύξηση της δημοτικότητας του να έρχεται μόλις 20 χρόνια αργότερα. Για την πατρότητα του ερίζουν ακόμα η Βενετία, η Τεργέστη κα το Τρεβίζο, αλλά είναι γνωστό πως αν μια ιδέα είναι καλή, εμφανίζεται ταυτόχρονα σε πολλά μέρη, και πιθανότατα αυτό συνέβη και με το Τιραμισού. Ουσιαστικά, το Τιραμισού πάτησε πάνω σε παρασκευές άλλων, δημοφιλών Ιταλικών γλυκών, ελαχιστοποίησε τα υλικά που απαιτούνται και έδωσε το απαραίτητο γευστικό τουίστ με την προσθήκη του εσπρέσο – με αποτέλεσμα να κερδίσει της καρδιές όχι μόνο των Ιταλών, αλλά και όλων των καλοφαγάδων και καφελατρών παγκοσμίως.\nΤο αυθεντικό ιταλικό τιραμισού είναι ένα μανιφέστο απλότητας, καθώς αποτελείται από μετρημένα στα δάχτυλα υλικά: κρόκους αυγών, τυρί μασκαρπόνε, ζάχαρη, μπισκότα σαβαγιάρ, κακάο και φυσικά, εσπρέσο. Δυστυχώς, οι εκδοχές που συναντάμε σε εμπορικά ζαχαροπλαστεία ή, ακόμα χειρότερα, στα σούπερμαρκετ, συνήθως δανείζονται από το τιραμισού μόνο το όνομά του – και μια ελαφριά, αναιμική γεύση καφέ. Στο αυθεντικό τιραμισού, η γεύση του καφέ οφείλει να είναι κυρίαρχη. Εξάλλου, το όνομα του Τιραμισού μπορεί να μεταφραστεί ως «ξύπνησέ με», κάτι που αποτελεί σαφή ένδειξη για το πόσο έντονος πρέπει να είναι ο χαρακτήρας του εσπρέσο στο γλυκό.\nΜπορεί να φτιάξει φυσικά κανείς γλυκά βασισμένα στο τιραμισού πειραματιζόμενος με διάφορα υλικά – οι πιο διαδεδομένες παραλλαγές αντικαθιστούν τον εσπρέσο με λικέρ καφέ ή την κρέμα που γίνεται από το πάντρεμα μασκαρπόνε και αυγών με απλή κρέμα ζαχαροπλαστικής. Αν όμως κάποιος δοκιμάσει αυθεντικό τιραμισού, μάλλον δεν υπάρχει… επιστροφή!\nΤι χρειαζόμαστε για ένα αυθεντικό τιραμισού;\n2 κουταλιές της σούπας κρασί μαρσάλα (προαιρετικά)\n250 gr τυρί μασκαρπόνε\nΠικρό κακάο για το σερβίρισμα\nΠως ετοιμάζουμε το αυθεντικό τιραμισού;\nΕτοιμάζουμε τους εσπρέσο. Αν χρησιμοποιούμε μαρσάλα, το ανακατεύουμε με τους καφέδες και τους αφήνουμε να έρθουν σε θερμοκρασία δωματίου\nΔιαχωρίζουμε πολύ προσεκτικά τους κρόκους από τα ασπράδια των αυγών\nΧτυπάμε τα ασπράδια σε αφράτη μαρέγκα\nΣε ένα άλλο μπολ, χτυπάμε τους κρόκους με τη ζάχαρη, ώσπου να ομογενοποιηθούν (περίπου 4-5 λεπτά, ανάλογα με το μίξερ μας)\nΠροσθέτουμε το μασκαρπόνε και συνεχίζουμε με το μίξερ, ώσπου να ομογενοποιηθούν\nΚατόπιν, προσθέτουμε τη μαρέγκα με απαλές κινήσεις, μέχρι να ενσωματωθεί πλήρως στο μείγμα κρόκων – μασκαρπόνε.\nΒαπτίζουμε τα σαβαγιάρ στον καφέ για λίγα δευτερόλεπτα. Θα πρέπει να απορροφήσουν τη γεύση του καφέ, αλλά όχι να μουλιάσουν, γιατί θα καταστραφεί η υφή του γλυκού\nΤοποθετούμε τα υλικά σε ένα φαρδύ πυρέξ, ως εξής: μια στρώση σαβαγιάρ, μία στρώση κρέμα, άλλη μια στρώση σαβαγιάρ, ακόμα μια στρώση κρέμα.\nΓαρνίρουμε με κακάο κοσκινιστό\nΤοποθετούμε στο ψυγείο για τουλάχιστον 2-3 ώρες\nΣερβίρουμε με έναν εσπρέσο ριστρέτο ή με ένα σφηνάκι γκράπα\nΣυμβουλές για το πιο νόστιμο Τιραμισού\nΗ αυθεντική συνταγή περιλαμβάνει ωμά αυγά. Χρησιμοποιούμε μόνο αυγά για τα οποία είμαστε απόλυτα σίγουροι τόσο για την ποιότητά τους, όσο και για την φρεσκάδα τους, αλλιώς είναι καλύτερο να τα αποφύγουμε.\nΤο κρασί μαρσάλα προσφέρει ένα μικρό, ευχάριστο τουίστ στη γεύση και συνηθίζεται σε πολλά Ιταλικά εστιατόρια. Αν επιθυμούμε εντονότερη γεύση καφέ, το παραλείπουμε.\nΕίναι καλύτερο να μην αντικαταστήσουμε το κρασί μαρσάλα με «βαριά» οινοπνευματώδη, όπως ρούμι, ουίσκι ή λικέρ καφέ, γιατί το γλυκό μας θα βαρύνει αρκετά.\nΗ παραδοσιακή συνταγή προστάζει οι στρώσεις του γλυκού να τοποθετηθούν σε διάφανο στρογγυλό μπολ, ή σε σαλατιέρα. Καθώς κάτι τέτοιο απαιτεί ένα βαθμό δεξιοτεχνίας και εμπειρίας, μπορούμε εύκολα να το φτιάξουμε χωρίς διαφορά σε ορθογώνιο πυρέξ.\nΜεγάλη προσοχή απαιτεί το μούλιασμα των μπισκότων. Τα σαβαγιάρ πρέπει να απορροφήσουν καφέ, ώστε να είναι εύγεστα, αλλά όχι να μουλιάσουν, καθώς θα τριφτούν και θα καταστραφεί η υφή του τιραμισού. Εμβαπτίζουμε για λίγα δευτερόλεπτα σε καφέ που βρίσκεται σε θερμοκρασία δωματίου.\nΑν δεν μπορούμε να βρούμε μασκαρπόνε, μπορούμε να το αντικασταστήσουμε με ένα συνδυασμό τυριού κρέμα με ρικότα – αλλά το αποτέλεσμά μας θα είναι γευστικά κατώτερο.\nΈχετε καλέσει φίλους για δείπνο; Δώστε στη βραδιά Ιταλικό χρώμα. Αρχίστε με ένα ζεστό ή κρύο antipasti, συνεχίστε με μια λαχταριστή μακαρονάδα και κλείστε τη βραδιά με ένα λαχταριστό, σπιτικό Τιραμισού – και μερικά, εσπρεσάκια, φυσικά!\nDalgona Coffee: ένα νέο trend στον χώρο του καφέ στις μέρες του κορωνοϊού\nO καφές της καραντίνας - ένας μικρός οδηγός επιβίωσης\nCa Phe Sua Chua: παγωμένος καφές φίλτρου με γιαούρτι από το Βιετνάμ


Βροχή επιδομάτων από τον Μάρτιο για 1,2 εκατ. νοικοκυριά! - Messinia Radio\nΒροχή επιδομάτων από τον Μάρτιο για 1,2 εκατ. νοικοκυριά!\nBy MESSINIA RADIO on\t 26/02/2019 NEWSFEED, ΕΛΛΑΔΑ\nPrevious ArticleΗ Νατάσσα Μποφίλιου αποκάλυψε πώς γνώρισε τον άνδρα της! (βίντεο)\nNext Article Η Τriumph και η Ελένη Φουρέιρα υμνούν τις γυναίκες!


ΝΟΜΟΣ 3852/2010 - ΜΕΡΟΣ Β΄/ΚΕΦΑΛΑΙΟ Β΄/Άρθρο 46/ΠΑΡΑΓΡΑΦΟΣ 3\nΟι ενστάσεις εκδικάζονται σε πρώτο και τελευταίο βαθμό από το τριμελές διοικητικό πρωτοδικείο, στην πε- ριφέρεια του οποίου έχει την έδρα του ο οικείος δήμος.\nΝΟΜΟΣ ΘΕΣΣΑΛΟΝΙΚΗΣ Α. Συνιστώνται οι κατωτέρω δήμοι: 1. Δήμος Θεσσαλονίκης με έδρα τη Θεσσαλονίκη απο- τελούμενος από τους δήμους α. Θεσσαλονίκης και β. Τριανδρίας, οι οποίοι καταργούνται. 2. Δήμος Κορδελιού - Ευόσμου με έδρα τον Εύοσμο α- ποτελούμενος από τους δήμους α. Ελευθερίου-Κορδελι- ού και β. Ευόσμου, οι οποίοι καταργούνται. 3. Δήμος Νεάπολης - Συκεών με έδρα τις Συκιές απο- τελούμενος από τους δήμους α. Συκεών β. Αγίου Παύ- λου γ. Νεαπόλεως και δ. Πεύκων, οι οποίοι καταργού- νται. 4. Δήμος Παύλου Μελά με έδρα τη Σταυρούπολη α- ποτελούμενος από τους δήμους α. Σταυρουπόλεως β. Πολίχνης και γ. Ευκαρπίας, οι οποίοι καταργούνται. 5. Δήμος Αμπελοκήπων - Μενεμένης με έδρα τους Α- μπελόκηπους αποτελούμενος από τους δήμους α. Αμπε- λοκήπων και β. Μενεμένης, οι οποίοι καταργούνται. 6. Δήμος Πυλαίας - Χορτιάτη με έδρα το Πανόραμα και ιστορική έδρα το Χορτιάτη αποτελούμενος από τους δή- μους α. Πανοράματος β. Πυλαίας και γ. Χορτιάτη, οι ο- ποίοι καταργούνται. 7. Δήμος Χαλκηδόνος με έδρα τα Κουφάλια και ιστορι- κή έδρα τη Γέφυρα αποτελούμενος από τους δήμους α. Χαλκηδόνος β. Αγίου Αθανασίου και γ. Κουφαλίων, οι ο- ποίοι καταργούνται. 8. Δήμος Δέλτα με έδρα τη Σίνδο αποτελούμενος από τους δήμους α. Εχεδώρου β. Αξιού και γ. Χαλάστρας, οι οποίοι καταργούνται. 9. Δήμος Ωραιοκάστρου με έδρα το Ωραιόκαστρο απο- τελούμενος από τους δήμους α. Ωραιοκάστρου β. Μυ- γδονίας και γ. Καλλιθέας, οι οποίοι καταργούνται. 10. Δήμος Λαγκαδά με έδρα τον Λαγκαδά και ιστορική έδρα τον Λαχανά αποτελούμενος από τους δήμους α. Λαγκαδά β. Λαχανά γ. Ασσήρου δ. Σοχού ε. Καλλινδοί- ων στ. Κορωνείας και ζ. Βερτίσκου, οι οποίοι καταργού- νται. 11. Δήμος Θερμαϊκού με έδρα την Περαία αποτελού- μενος από τους δήμους α. Θερμαϊκού β. Επανομής γ. Μηχανιώνας, οι οποίοι καταργούνται. 12. Δήμος Θέρμης με έδρα τη Θέρμη αποτελούμενος από τους δήμους α. Θέρμης β. Μίκρας γ.


Aγορά online Κρασί Φοίνος Τοπικός Κορινθιακός Ημίγλυκος στη χαμηλότερη τιμή της αγοράς.\nΜε εξαργύρωση 420 Πόντων λαμβάνετε αυτό το είδος ΔΩΡΕΑΝ!\nΟίνος με βαθύ πορφυρό χρώμα. Υπερώριμη μίξη με αρώματα μαύρων φρούτων, όπως μαύρο κεράσι, βατόμουρο, σύκο και τελείωμα με την γλύκα των μπαχαρικών. Ένα κρασί που εντυπωσιάζει όσους το γευτούν.\n• Vol : 12 % • Τύπος : ερυθρός ημίγλυκος οίνος • Θερμοκρασία σερβιρίσματος : 12° - 14°C • Φιάλη : 750ml Συνδυάζεται ευχάριστα με γλυκά σοκολάτας, μαλακά και σκληρά κίτρινα τυριά, πράσινες σαλάτες και φρούτα.


Ιστορίες για σκύλους, Φθινόπωρο και τσάι στη Σαχάρα | Πολιτισμός Ειδήσεις\nTOC BOOKS: Ιστορίες για σκύλους, Φθινόπωρο και τσάι στη Σαχάρα\nΣκύλοι που μιλάνε για τη ζωή τους με τα αφεντικά τους, το Φθινόπωρο της Άλι Σμιθ και το κλασικό Τσάι στη Σαχάρα σε νέα μετάφραση.\nΓΡΑΦΕΙ: THETOC TEAM published 27 Σεπ. 19 (10:31)\nΤο σκυλάκι σας θέλει ψυχίατρο της Λύντιας Τρίχα\nΕπτά αυτοβιογραφούμενοι σκύλοι και η υπέροχη Άλεξ είναι οι ήρωες του νέου βιβλίου της βραβευμένης συγγραφέως Λύντιας Τρίχα, που κυκλοφορεί από τις Εκδόσεις Πόλις. Ποιοι είναι αυτοί οι επτά σκύλοι; Ο βιβλιοφάγος και σκανταλιάρης Ραξ, που τρώει την Κυρία με τις καμέλιες. Ο έξυπνος, δαγκωνιάρης, ακατανίκητος σαμουράι Shogun, που αδιαφορεί για τον κίνδυνο και ξαναπέφτει στον ασβέστη. Η σνομπ Blackie, που γίνεται χαλίφης στη θέση του χαλίφη. Η λεπτεπίλεπτη και όμορφη Λώρα που αναρωτιέται με αγωνία τι σημαίνει «να ζευγαρώσετε». Ο αρχοντικός και ανήσυχος Λέων, που επιβάλλεται με το παράστημα και την καλή καρδιά του, αλλά όχι και με το μυαλό του. Η πονηρή και λαίμαργη Φοίβη, που καραδοκεί για να φάει το φαγητό των άλλων. Η σιωπηλή Φαίδρα, με τα εκφραστικά μάτια και το γυαλιστερό τρίχωμα, που φοβάται τις γάτες. Και η νεαρή Άλεξ, ένα νεαρό ζωηρό πόιντερ, φτάνει από το πουθενά για να θεραπεύσει τη θλίψη από την απουσία του τελευταίου από τους επτά σκύλους. Κι είναι εκείνη που, ψάχνοντας κάτω από έπιπλα, πίσω από τις κουρτίνες, μέσα σε ντουλάπια και συρτάρια, βρίσκει τα κρυμμένα χειρόγραφα και αποφασίζει να τα δώσει στη δημοσιότητα.\nΤσάι στη Σαχάρα του Πολ Μπόουλς\nΤο πρώτο μυθιστόρημα του Αμερικανού Paul Bowles στο οποίο έχει βασιστεί η ομώνυμη ταινία του Μπερνάρντο Μπερτολούτσι. Ύστερα από δέκα χρόνια γάμου, ο Πορτ και η Κιτ Μόρσμπερι, ένα σοφιστικέ ζευγάρι Αμερικανών, διαπιστώνουν πως, καθώς έχουν απομακρυνθεί ψυχικά και έχουν αποξενωθεί σεξουαλικά, δυσκολεύονται όλο και περισσότερο να συνεχίσουν να συμβιώνουν. Προσπαθώντας να βγουν από αυτό το αδιέξοδο, ταξιδεύουν στη Βόρεια Αφρική με σκοπό να διασχίσουν την Αλγερία – δεν έχουν καταλήξει στον ακριβή προορισμό τους, αλλά είναι αποφασισμένοι να αφήσουν πίσω τους τον σύγχρονο κόσμο. Αυτή η ανέμελή τους απόφαση όμως θα έχει τρομερές συνέπειες και για τους δύο.\nΜεταφέρθηκε στον κινηματογράφο από τον Μπερνάρντο Μπερτολούτσι, με πρωταγωνιστές την Ντέμπρα Γουίνκερ και τον Τζον Μάλκοβιτς.\nΉταν ένα απόγευμα του Ιουλίου του 1947. Είχα μόλις ξυπνήσει από μια σιέστα που μου επέβαλλε η ζέστη, γιατί η Φεζ μπορεί να έχει πολύ υψηλές θερμοκρασίες το καλοκαίρι. Θυμάμαι την αποπνικτική ατμόσφαιρα στο κλειστοφοβικό δωμάτιο. «Θα ανοίξω το παράθυρο» σκέφτηκα «και από κάτω θα είναι το λιμάνι του Ουαχράν, και ο αέρας θα είναι φρέσκος και δροσερός». Ήμουν ήδη μέσα στο βιβλίο που ήθελα να γράψω.\nΑπό τον πρόλογό του στο βιβλίο\nTα βιβλία μπορείτε να τα βρείτε στο Public


ΕΞΕΤΑΣΕΙΣ ΓΙΑ COVID-19\nΤιμές για τεστ COVID-19\nRT-PCR για Μαθητές και Φοιτητές €23\nΤεστ Αντιγόνου €5\nΤεστ Αντισωμάτων €25\nΔε χρειάζεται ραντεβού\nΤοποθεσίες & Ώρες Λειτουργίας Κλινικών δειγματοληπτικών κέντρων και σημείων\nΧρόνος Έκδοσης Αποτελεσμάτων RT-PCR\nΓια αυθημερόν αποτελέσματα της μοριακής εξέτασης RT-PCR COVID-19, παρακαλώ επισκεφθείτε το πλησιέστερο δειγματοληπτικό κέντρο από τις 07:00 – 09:30 (καθημερινές/σαββατοκύριακο) το πρωί.\nΓια δειγματοληψίες που θα πραγματοποιούνται μετά τις 09:30 – 19:00 (καθημερινές) ή 09:30-15:00 (σαββατοκύριακο), τα αποτελέσματα θα εκδίδονται την επόμενη μέρα. Τα αποτελέσματα εκδίδονται έως αργά το βράδυ.\nΟ χρόνος για τα αποτελέσματα είναι ενδεικτικός. Η NIPD Genetics δεν μπορεί και δεν εγγυάται αποτελέσματα στο ενδεικνυόμενο χρονικό διάστημα και δε φέρει καμία ευθύνη για τυχόν απώλειες που θα προκύψουν.\nΔεν έχω λάβει ακόμη τα αποτελέσματα του PCR μου. Τι πρέπει να κάνω;\nΣε περίπτωση που έχει περάσει ο ενδεικνυόμενος χρόνος έκδοσης αποτελεσμάτων και δεν έχετε λάβει το αποτέλεσμα της εξέτασης PCR, παρακαλούμε ελέγξτε και τα ανεπιθύμητα (spam) email σας. Εάν όχι, τότε παρακαλώ στείλτε ένα email στο mytest@nipd.com με ώρα και τοποθεσία του τεστ, όνομα, ταυτότητα, ημερομηνία γέννησης, αριθμό τηλεφώνου και email. Η ομάδα υποστήριξής μας θα ανταποκριθεί στο αίτημά σας το συντομότερο δυνατό.\nΠοιο είδους τεστ ταχείας ανίχνευσης αντιγόνου (rapid antigen test) COVID-19 παρέχει η NIPD Genetics;\nH NIPD Genetics παρέχει το τεστ ταχείας ανίχνευσης αντιγόνου COVID-19, το οποίο συμμορφώνεται σύμφωνα με τα πρότυπα για τεστ ταχείας ανίχνευσης αντιγόνου, όπως καθορίζονται από το ECDC και τον ΠΟΥ.\nΤο τεστ ταχείας ανίχνευσης αντιγόνου (rapid antigen test) COVID-19 ανιχνεύει, σε 15 - 20 λεπτά, τα αντιγόνα (πρωτεΐνες) του ιού SARS-CoV-2, που προκαλεί την ασθένεια COVID-19. Το τεστ ταχείας ανίχνευσης αντιγόνου που προσφέρει η NIPD Genetics, έχει λάβει τις ενδείξεις CE και EUL από την Ευρωπαϊκή Ένωση και τον Παγκόσμιο Οργανισμό Υγείας.\nΕπιπρόσθετα, το τεστ έχει επικυρωθεί σε κλινική μελέτη (με ευαισθησία 96.17%, και ειδικότητα 99.16%) και μπορεί να πραγματοποιηθεί με χρήση ρινικού ή ρινοφαρυγγικού επιχρίσματος.\nΟ κάθε ταξιδιώτης είναι υπεύθυνος να γνωρίζει και να συμμορφώνεται σύμφωνα με τις οδηγίες της χώρας προορισμού του, όπως αυτές ορίζονται ανάλογα με τις ταξιδιωτικές απαιτήσεις εισόδου λόγω κορωνοϊού (COVID-19).\nΕπηρεάζεται το αποτέλεσμα της μοριακής εξέτασης RT-PCR και του Rapid test από τον εμβολιασμό για COVID-19;\nΌχι, το εμβόλιο δε θα προκαλέσει θετικό αποτέλεσμα σε διενέργεια μοριακής εξέτασης RT-PCR ή αντιγόνων (rapid test), αφού τo εμβόλιο δεν περιέχει ζώντα ιό.\nΟι εξετάσεις ανίχνευσης COVID-19 (RT-PCR ή rapid test), χρησιμοποιούνται για να διαπιστωθεί εάν κάποιος έχει προσβληθεί από τον ίδιο τον ιό. Εάν ο εξεταζόμενος αποδειχθεί θετικός, είτε με μοριακή εξέταση RT-PCR ή αντιγόνων (rapid test), τότε αυτό σημαίνει ότι υπάρχει τρέχουσα λοίμωξη από τον ιό.\nΥπενθυμίζεται ότι, άτομο με θετικό αποτέλεσμα μετά από τεστ αντιγόνου ή PCR από οποιοδήποτε σημείο δειγματοληψίας, οφείλει να ακολουθήσει τις οδηγίες αυτοαπομόνωσης, να τεθεί σε αυτοπεριορισμό και να ενημερώσει τον Προσωπικό του Ιατρό.\n*πηγές πληροφοριών: Κέντρα Ελέγχου και Πρόληψης των Ασθενειών (CDC), Γραφείο Τύπου και Πληροφοριών, (PIO)\nRapid test για ταξιδιωτικούς σκοπούς\nΤο τεστ αντισωμάτων COVID-19 μπορεί να υποδείξει εάν έχω αποκτήσει αντισώματα μετά από εμβολιασμό;\nΤο πακέτο NIPD Genetics Post SARS-CoV-2 Vaccine παρέχει ουσιώδεις πληροφορίες σε άτομα τα οποία έχουν νοσήσει από τον ιό SARS-CoV-2 (που προκαλεί τη νόσο COVID-19) ή έχουν εμβολιαστεί με ένα από τα εγκεκριμένα εμβόλια κατά της εν λόγω νόσου. Για περισσότερες πληροφορίες επισκεφθείτε την ιστοσελίδα μας στο https://nipdlabs.com.cy/el/services/respiratory-tests/\nH πληρωμή μπορεί να πραγματοποιηθεί διαδικτυακά (https://covid19.nipd.com/individual-private.php) ή επί τόπου με μετρητά ή κάρτα.


2ο SANTA RUN στον Δήμο Μαρκοπούλου Μεσογαίας! » Δήμος Μαρκοπούλου Μεσογαίας\nΑρχική » Αρχική » 2ο SANTA RUN στον Δήμο Μαρκοπούλου Μεσογαίας!\nΝΟΜΟΣ ΑΤΤΙΚΗΣ Μαρκόπουλο, 26/11/2021\nΟ Δήμος Μαρκoπούλου, το Ν.Π.Δ.Δ. «Βραυρώνιος» και η Κοινωφελής Δημοτική Επιχείρηση Μαρκοπούλου (Κ.Δ.Ε.Μ.) σας προσκαλούν να σκορπίσουμε σε όλη τη πόλη το εορταστικό πνεύμα, στο 2ο Santa Run Δήμου Μαρκοπούλου, την Κυριακή 19 Δεκεμβρίου 2021 και ώρα 11.00 π.μ. στην Κεντρική Πλατεία Μαρκοπούλου, που αποτελεί το σημείο εκκίνησης και τερματισμού.\nΤο Santa Run, επανέρχεται για 2η χρονιά στο Μαρκόπουλο και μετά την προπέρσινη μαζική ανταπόκριση του κόσμου, τείνει πλέον να γίνει απαραίτητος θεσμός για την περίοδο των Χριστουγέννων! Μας εξοικειώνει με έναν πιο υγιεινό τρόπο ζωής μέσω της σωματικής άσκησης και μας φέρνει πιο κοντά με την πόλη μας, η οποία μας επανασυστήνεται πιο λαμπερή από ποτέ!\nΟι Αϊ Βασίληδες κάθε ηλικίας, θα γεμίσουν το εμπορικό κέντρο του Μαρκοπούλου, διασχίζοντας μια διαδρομή 2,5 χλμ., χωρίς χρονομέτρηση, χωρίς νικητές και ηττημένους: Κεντρική πλατεία – Ευαγγελιστρίας (Εθνική τράπεζα) – Πίνη προς θέατρο Σάρας – Αθ. Γιαννάκη (Κινηματοθέατρο «Άρτεμις) – Δημ. Μπάρτζη (Αγ. Παρασκευή) – Μπούκη προς ΜΑΡΚΟ – Παλαιός Σιδηροδρομικός Σταθμός – Χασιώτη προς Ερμού – Κεντρική πλατεία.\nΗ προσέλευση στην αφετηρία, όπου θα μοιραστούν γιορτινά κόκκινα σκουφάκια σε όλους, γίνεται με χρήση μάσκας και απαιτείται η επίδειξη πιστοποιητικού εμβολιασμού ή νόσησης ή διαγνωστικού μοριακού test 72 ωρών ή rapid test 48 ωρών. Τα self test θα γίνονται δεκτά ΜΟΝΟ από τους μαθητές έως 12 ετών.\nΗ εκκίνηση θα γίνεται σε ομάδες ανά 5 λεπτά και στον τερματισμό θα δοθούν αναμνηστικά μετάλλια. Η συμμετοχή στο SantaRun είναι δωρεάν, με απαραίτητη την ηλεκτρονική δήλωσή της εδώ.\nΜε την ολοκλήρωση του ξεχωριστού αυτού αγώνα, θα πραγματοποιηθεί στην κεντρική πλατεία, βράβευση από τον Δήμαρχο Μαρκοπούλου Κωνσταντίνο Δ. Αλλαγιάννη και την Αντιδήμαρχο Παιδείας, Πολιτισμού, Αθλητισμού και Κοινωνικής Πρόνοιας Μένη Βαμποράκη, των ομάδων πετοσφαίρισης του Α.Ο.Μ. Revoil, που κατέκτησαν τα πανελλήνια πρωταθλήματα στις κατηγορίες κοριτσιών Κ20 & Κ18, τη σεζόν 2020-21.\nΘα ακολουθήσει ένας πρωτότυπος αγώνας επίδειξης σκακιού – Ju Jitsu από τα αντίστοιχα τμήματα του Α.Ο.Μ. Ο αγώνας τελεί υπό την αιγίδα του #BeActiveHellas της Γενικής Γραμματείας Αθλητισμού και αποτελεί μια μοναδική ευκαιρία για το κοινό, να παρακολουθήσει μια ανθρώπινη «σκακιέρα» με αθλητές Ju Jitsu, σε ασυναγώνιστες σκακιστικές «λαβές»!\nΣας περιμένουμε όλους στην ξεχωριστή αυτή ημέρα με πολλές ακόμα εκπλήξεις, με φόντο το εορταστικό «πρόσωπο» της πόλης μας, γεμάτη με δράσεις, που αποσκοπούν να μας φέρουν πιο κοντά στη χαρά και ξεγνοιασιά των εορτών – κόντρα στην κατήφεια της εποχής, με φάρμακο την ωφέλεια της σωματικής άσκησης, την αξία του «ευ αγωνίζεσθαι» και τη συμμετοχή στον αθλητισμό.


"Αμφοτεροδέξιος..." : «Να πάρω και ένα «Χριστός Ανέστη»;» (by Έλενα.-)\n«Να πάρω και ένα «Χριστός Ανέστη»;» (by Έλενα.-)\nΈτσι που ανεμίζει το ρούχο Σου, λευκό σαν την ψυχή μου πριν την λερώσω, έτσι που σηκώνεις τα παιδιά Σου, έτσι που δεν έφυγες μόνος από τα βάθη της γης, έτσι που Σε κοιτούν και τους κοιτάζεις με κάνεις να πονώ που δεν είμαι δική Σου και να ελπίζω, γιατί είπες ότι μπορώ να γίνω…..\nΈτσι που είσαι όμορφος και σπλαχνικός, πώς να κατανοήσω το πού είπες πως Σε ομορφαίνουν οι αμαρτίες που θ΄αφήσω στα πόδια Σου;\nΈτσι που έχεις το κάλλος της Ανάστασης πόσο πολύ θέλω να συρθώ στα πόδια με τις μνήμες των ήλων και να μείνω εκεί να Σε βλέπω να χαμογελάς νίκες στον κόσμο…..\nΝα Σε βλέπω μέχρι…\nΝα Σε βλέπω χωρίς «μέχρι»….\nΜόνο να Σε βλέπω.\n«Αν με φιλείς, πάρε τα κρίματά σου και έλα» έχεις ήδη πει.\n«Να πάρω και ένα «Χριστός Ανέστη»;» ρωτώ αμήχανα.\n«Αυτό είναι ολονών»\nνομίζω πως Σε ακούω ν΄αποκρίνεσαι...\n«Εγώ θέλω κάτι καταδικό σου και από τις αμαρτίες πιο δικό σου δεν έχεις, παιδί μου. Έλα λοιπόν.»\nΔεν απαντώ αλλά θέλω τόσο πολύ να πάω! Ίσως απόψε στις 12, ίσως κάποια άλλη στιγμή.\nΤο σίγουρο είναι πως Αυτός θα είναι πάντα εκεί, όπου ο Σταυρός, η Ανάσταση και η Αγάπη Τον «υποχρεώνουν» να μας περιμένει!


Ιταλία: 390 θάνατοι και 12.074 κρούσματα κορωνοϊού το τελευταίο 24ωρο\nΠρώτη καταχώρηση: Τρίτη, 20 Απριλίου 2021, 23:34\nΣτην Ιταλία καταγράφηκαν σήμερα 12.074 κρούσματα κορωνοϊού και 390 άνθρωποι έχασαν τη ζωή τους. Συνολικά, πραγματοποιήθηκαν 294.045 διαγνωστικά τεστ, το 4,1% από τα οποία προέκυψε θετικό.\nΧθες οι θάνατοι ήταν 316, με 8.864 περιστατικά.\nΣτις ΜΕΘ της χώρας, σε σχέση με χθες οι ασθενείς με Covid-19 είναι 93 λιγότεροι, ενώ στους νοσοκομειακούς θαλάμους είναι 487 λιγότεροι. Σε ό,τι αφορά τις περιφέρειες της χώρας με τα περισσότερα κρούσματα, στην πρώτη θέση σήμερα βρίσκεται η Καμπανία (1.750) με κύρια πόλη την Νάπολη και ακολουθούν η Λομβαρδία (1.670) και η Απουλία (1.180) με πρωτεύουσα το Μπάρι.\nΗ κυβέρνηση του Μάριο Ντράγκι επιβεβαίωσε ότι από τις 26 του μηνός η χώρα θα χωριστεί σε κόκκινες, πορτοκαλί, αλλά και κίτρινες περιοχές, με βαθμιαίο άνοιγμα της εστίασης, των θεάτρων και των κινηματογράφων.\nΟι Ιταλοί θα μπορούν να μεταβαίνουν στις κόκκινες και πορτοκαλί περιοχές, με «εσωτερικό πράσινο πάσο», το οποίο θα χορηγείται σε όποιον έχει εμβολιαστεί, ιαθεί από τον κορωνοϊό το τελευταίο εξάμηνο ή έχει μόλις κάνει διαγνωστικό τεστ που είναι αρνητικό.\nΤελευταία ενημέρωση: Τρίτη, 20 Απριλίου 2021, 23:34\nG7: Ανησυχία για την «ανεύθυνη και αποσταθεροποιητική στάση» της Ρωσίας\nΒρετανία-Covid-19: Μονοψήφιος για δεύτερη ημέρα ο αριθμός των θανάτων\nΠΟΥ: Αποφύγετε το αλάτι-Νέες συστάσεις για την περιεκτικότητα νατρίου στα τρόφιμα


Sugar Rush Winter Slot - Αξιολόγηση, Wild και Bonus game Slotsday.gr\nΠαίξε Sugar Rush Winter εδώ!\nΗ Pragmatic Play είναι ένας από τους πλέον αξιόπιστους παρόχους λογισμικού για online casino. Λανσάροντας στην αγορά το Sugar Rush Winter τράβηξε για ακόμη μία φορά τα βλέμματα πάνω της. Μία εξαιρετικά «γλυκιά» δημιουργία, που συνδυάζει γαστρονομικές απολαύσεις με πολύ χιόνι. Ένα φρουτάκι που έχει ήδη λατρευτεί από τους παίκτες και κερδίζει συνεχώς κι άλλους φίλους.\nΜε φόντο το χιονισμένο τοπίο και με γευστικές αλχημείες να σπινάρουν στους τροχούς, το Sugar Rush Winter προσφέρει δυνατές συγκινήσεις. Ο χειμώνας εξάλλου θέλει το φαγητό και τη γλύκα του και το συγκεκριμένο σλοτ συνδυάζει με εξαιρετικό τρόπο και τα δύο. Σε αυτό βοηθά φυσικά και το πολύ υψηλό RTP του που φτάνει στα επίπεδα του 96.52%.\nΧαρακτηριστικά και Σύμβολα του Sugar Rush Winter\nΚάθε λογής γλυκά, ψωμάκια με τζίντσερ, cupcakes, καραμελίτσες, διάφορα σχέδια σε γλυκές δημιουργίες. Όλα αυτά, μαζί με τα μεγάλα φύλλα της τράπουλας, όλα χιονισμένα, σπινάρουν στους πέντε τροχούς. Σπινάρουν σε 20 γραμμές πληρωμής. Το ελάχιστο ποντάρισμα είναι τα 0,20€ και το μέγιστο φτάνει μέχρι και τα 100€. Αυτό καλύπτει ένα ευρύ οικονομικό φάσμα και επιτρέπει σε αρκετούς παίκτες να σπινάρουν στους τροχούς του.\nWild, Scatter και Μπόνους Σύμβολο\nΤο γλυκό ανθρωπάκι με το ψωμάκι από τζίντζερ και το κασκόλ είναι το σύμβολο wild. Αντικαθιστά όλα τα υπόλοιπα σύμβολα, εκτός από το bonus και το scatter. Το bonus σύμβολο είναι το cupcake. Με τρία σε οποιαδήποτε ενεργή γραμμή μπορείτε να κερδίσετε μέχρι και 9.000 πόντους.\nΤο scatter είναι οι καραμελίτσες. Με τρεις ή περισσότερες μπορείτε να κερδίσετε μέχρι και 20 free spins. Σε αυτά αυξάνονται οι πιθανότητες κέρδους.\nΈνα γλυκό slot για «αλμυρά» κέρδη\nΤο Sugar Rush Winter έρχεται από την Pragmatic play για να προσφέρει σημαντικές ευκαιρίες για μεγάλες αμοιβές. Γλυκό στη θέαση, ευχάριστο στο σπινάρισμα και αλμυρό στα κέρδη, εφόσον είστε τυχερός. Έχει ήδη καθηλώσει εκατομμύρια παίκτες στους τροχούς του. Μπορεί να είστε και εσείς ένας από αυτούς ή να γίνετε, εφόσον το δοκιμάσετε.\nΦρουτάκια από Pragmatic Play\n5 στήλες, 50 γραμμές κέρδους\n6 στήλες, 4 γραμμές κέρδους


Music | Sober Mixtapes: Φρέσκες Μουσικές Γγια το καλοκαίρι\nΜάιος ή αλλιώς ο τελευταίος μήνας της άνοιξης! Το TFC επιλέγει για εσένα τα πιο δροσερά κομμάτια για να σε συντροφεύσουν στην τελευταία εβδομάδα του μήνα!\nΟι Agar Agar αποτελούν το απόλυτο δίδυμο της synth pop σκηνής. Η Clara και ο Armand γνωρίστηκαν στην πειραματική σχολή καλών τεχνών Beaux-Arts . Η φιλοσοφία της τέχνης του συνέδεσε από τη πρώτη στιγμή και από τότε δημιουργούν μαζί μια-όχι και τόσο-φυσιολογική μουσική. Όπως έχουν δηλώσει και οι ίδιοι, στο τελευταίο τους δίσκο είναι εμφανώς επηρεασμένοι από το παιχνίδι Sims. Περίεργο ε; Ναι, η μη δομημένη μουσική τους έλκει!\nΑπό το 2011, οι Paradis συλλαμβάνουν και δημιουργούν ήχους για χάρη της French Pop. Έτσι το 2016, κυκλοφορούν τον δίσκο τους Recto Verso και ο κόσμος τους λατρεύει. To Instantané συνδυάζει την δροσιά του ήχου με την μελαγχολία των στίχων, που θα σου προσφέρει την αμέριστη παρέα του!\nThe Careful Ones – Dance With Me (How Come You Never)\nOι The Careful Ones είναι μια μικρή ομάδα μουσικών από τα νοτιοανατολικά ή πιο συγκεκριμένα από το Nashville. Η folk συνδυασμένη με pop και μερικά ψήγματα jazz, δημιούργησαν τον συγκεκριμένο ήχο. Το νέο τους κομμάτι βρίσκεται εδώ για πολύ χορό και αγάπη!\nDub Garden- Late station\nΤο Doctor Wind από τους Dub Garden είναι ένας δίσκος που ταξιδεύει βαθιά στη trip hop και επηρεάζεται από τη Dub σκηνή. Ναι, εμπεριέχει οκτώ διαφορετικά κομμάτια με ethnic, blues, και ambient στοιχεία. Το μελωδικό και groovy ταξίδι μέσα από μονοπάτια της dub, δημιούργησε το Late Station.\nTo Quebec χορεύει σε indie electro-pop ρυθμούς με τους Men I Trust από το 2014. Το Numb αποτελεί το νέο dream pop single τους και προσωπικά δεν θα μπορούσα να ήμουν πιο χαρούμενη για τον ήχο τους!\nΤο Le Vent nous portera είναι το πιο γνωστό και αμφιλεγόμενο κομμάτι των Noir Désir και η Ελβετίδα καλλιτέχνης Sophie Hunger αποφάσισε το 2010 να μας προσφέρει τη δική της διασκευή. Το αποτέλεσμα; Άψογο!\nTo Calipso είναι το πρώτο ιταλικό trap κομμάτι που έφτασε στα αυτιά μου. Ο Paolo Alberto Monachetti ή αλλιώς Charlie Charles, είναι δισκογραφικός παραγωγός και DJ από το Μιλάνο. Μόλις 25 και κάνει τη δεύτερη παγκόσμια επιτυχία του.\nΕσύ λοιπόν; Ανυπομονείς για το καλοκαίρι;\nClutch, BRMC, Planet of Zeus: Το Rock N’ Roll δεν έχει πεθάνει


Πάντα, σε όποια κατασκευή και αν κάνουμε, πρώτα βλέπουμε την πρακτικότητα της και με γνώμονα αυτήν χτίζουμε το αισθητικό κομμάτι. Σε ένα σπίτι όταν εισερχόμαστε σε αυτό πρέπει να υπάρχει χώρος να αφήσουμε το πανωφόρι μας, ίσως τα κλειδιά μας και βολικό θα ήταν και τα καθημερινά παπούτσια μας. Ένα έπιπλο εισόδου είναι πολύ εξυπηρετικό και γι’ αυτό το συναντάμε πολλά χρόνια πίσω.\nΑς δούμε το αισθητικό κομμάτι. Η πρώτη και η τελευταία εντύπωση που μας αφήνει ένα σπίτι είναι η διακόσμηση της εισόδου του, αφού άλλωστε είναι η πρώτη και η τελευταία εικόνα που έχουμε κατά την είσοδο και αποχώρηση. Πρέπει λοιπόν να δώσουμε ιδιαίτερη σημασία στον σχεδιασμό του επίπλου εισόδου.\nΑρχικά πρέπει να ακολουθεί το ύφος διακόσμησης του υπόλοιπου σπιτιού. Πρέπει να είναι ο ” προθάλαμος” του ύφους του σπιτιού. Ο επισκέπτης βλέποντας το έπιπλο – κατασκευή επιβάλλεται να μπορεί να καταλάβει τι θα ακολουθήσει στην συνέχεια.\nείσοδος έπιπλο εισόδου


Messolonghi News: ΝΔ: "Ισχυρή Παιδεία σημαίνει Ισχυρή Ελλάδα"\nΤα προβλήματα που αντιμετωπίζει η Παιδεία σήμερα σε κάθε βαθμίδα της απασχόλησαν τις εργασίες της ημερίδας που πραγματοποίησε το απόγευμα της Παρασκευής 6 Μαΐου, στο Μεσολόγγι, ο Τομέας Παιδείας της ΝΟΔΕ Αιτωλ/νίας της ΝΔ, σε συνεργασία με τις ΔΑΚΕ Α/θμιας και Β/θμιας Εκπαίδευσης του νομού.\nΚεντρικός ομιλητής της εκδήλωσης, ήταν ο Αναπληρωτής Τομεάρχης Παιδείας και βουλευτής Καρδίτσας, Σπ. Ταλιαδούρος, ενώ χαιρετισμό απηύθυναν ο Υπεύθυνος Τομέα Παιδείας ΝΟΔΕ Δημήτρης Τσάμης, ο βουλευτής, Κ. Καραγκούνης, εκ μέρους της ΔΑΚΕ Α/ ΕΛΜΕ ο Γ. Σωτηρακόπουλος, ο πρόεδρος της ΔΑΚΕ Β/ΕΛΜΕ, Χρ. Ραχιώτης, ο πρόεδρος της ΔΑΠ – ΤΕΙ Μεσολογγίου, Θ. Καλοπήτας, ενώ για την συνεργασία του με τον πρώην Υφυπουργό μίλησε με θερμά λόγια, ο Πρόεδρος του ΤΕΙ Μεσολογγίου, Βαγγ. Πολίτης – Στεργίου.\nΟ πρόεδρος της ΝΟΔΕ, Κώστας Σύρρος στην ομιλία του, αναφέρθηκε στις προεκλογικές υποσχέσεις της τωρινής κυβέρνησης περί αναβάθμισης και δημιουργίας νέων συνθηκών, τάζοντας παράλληλα αυξήσεις δαπανών και συνολικές λύσεις προβλημάτων. Αντί αυτών, σήμερα γονείς, μαθητές και εκπαιδευτικοί βρίσκονται αντιμέτωποι με αδιέξοδα και σύγχυση. Με το πρόσχημα της οικονομικής κρίσης, Β/θμιες σχολικές μονάδες κλείνουν ή συγχωνεύονται, σαφές πλαίσιο λειτουργίας της τριτοβάθμιας εκπαίδευσης δεν υπάρχει, ενώ οι σαρωτικές αλλαγές που επίκεινται μάλλον θα δημιουργήσουν παρά θα λύσουν ζητήματα είτε σε κοινωνικό είτε σε εκπαιδευτικό επίπεδο.\nΣπύρος Ταλιαδούρος: «Η ΝΔ στήριξε έμπρακτα τα ΑΕΙ και ΤΕΙ»\n«Ισχυρή Παιδεία σημαίνει ισχυρή Ελλάδα» σημείωσε αμέσως μετά ξεκινώντας την τοποθέτησή του ο Σπ. Ταλιαδούρος, σημειώνοντας παράλληλα πως ειδικά στον τομέα αυτό η χώρα μας διατηρεί πλεονέκτημα άμεσα συνδεδεμένο με τον ίδιο τον πολιτισμό της. Αναφερόμενος στις παρεμβάσεις της κυβέρνησης της Ν.Δ. ειδικά στην Αιτωλοακαρνανία , τόνισε πως από την πρώτη στιγμή στην Αιτωλ/νία έγινε προσπάθεια κατ’ αρχήν ενίσχυσης των υπαρχόντων δομών, οι οποίες συνοψίζονται σε νέες κτιριακές εγκαταστάσεις, δημιουργία νέων σχολών καθώς και επέκταση δραστηριοτήτων στο ΤΕΙ Μεσολογγίου, αλλά και την ίδρυση του Πανεπιστημίου Δυτικής Ελλάδας.\nΗ αύξηση της χρηματοδότησης κατά 52% στα ΑΕΙ και 86% στα ΤΕΙ άλλωστε αποδεικνύει την βαρύτητα και προτεραιότητα που δόθηκε. Η προσπάθεια όμως -όπως είπε -μετά το 2009 έμεινε αναξιοποίητη. Επιπλέον οι συνεχιζόμενες «αναταράξεις» στο χώρο, δημιουργούν κλίμα αβεβαιότητας και σύγχυσης, που ενισχύεται από την αποδεδειγμένη αδυναμία κάλυψης ακόμη και των στοιχειωδών αναγκών. Μπροστά σ’ αυτό το κλίμα, η κυβέρνηση με αποφάσεις που λαμβάνονται κυριολεκτικά στο πόδι απαντά με ατεκμηρίωτες καταργήσεις και συγχωνεύσεις σχολείων σε όλη τη χώρα, περικοπές εξεταστικών κέντρων ΑΜΕΑ, συρρίκνωση των κονδυλίων αλλά και αδυναμία προσδιορισμού του αριθμού των εισακτέων στην τριτοβάθμια εκπαίδευση .\n«Η Νέα Δημοκρατία» σημείωσε καταλήγοντας στην ομιλία του ο Αναπληρωτής Τομεάρχης, «βρίσκεται σε συνεχή διάλογο με τους εκπαιδευτικούς κάθε βαθμίδας για την διαμόρφωση των τελικών προτάσεών της για την Παιδεία. Σε κάθε περίπτωση, ο στόχος αφορά την ποιότητα και την επιδίωξη αναβάθμισης, είτε μέσα από τις τεχνικές υποδομές, είτε μέσα από την ενίσχυση του απαραίτητου ανθρώπινου δυναμικού. Όλα βέβαια αυτά, θα πρέπει να είναι τοποθετημένα μέσα σε ένα ρεαλιστικό και εφαρμόσιμο πλαίσιο. Ειδικά δε για τις άκριτες συγχωνεύσεις και καταργήσεις σχολικών μονάδων, σημείωσε ότι θα υπάρξει επανεξέταση βάση κριτηρίων και όπου αυτό απαιτείται.»\nΑναρτήθηκε από Dimitrios Malavetas στις 5/10/2011 07:43:00 μ.μ.


Σετ Chameleon™ Fineliners - Bold Colors - 24τεμ\nΤα πρωτοποριακά μαρκαδοράκια Chameleon™ Fineliners διαθέτουν διπλό σύστημα μελάνης, έχουν μελάνι μέσα στο μαρκαδόρο και μέσα στο καπάκι! Αυτό επιτρέπει τις μίξεις διαφορετικών χρωμάτων! Για να αναμίξετε τα χρώματα, το μόνο που έχετε να κάνετε είναι να αλλάξετε το καπάκι από τον ένα μαρκαδόρο στον άλλο, να το αφήσετ... Δείτε περισσότερα\nΚωδικός Paco: 7500101\nΤα πρωτοποριακά μαρκαδοράκια Chameleon™ Fineliners διαθέτουν διπλό σύστημα μελάνης, έχουν μελάνι μέσα στο μαρκαδόρο και μέσα στο καπάκι! Αυτό επιτρέπει τις μίξεις διαφορετικών χρωμάτων!\nΓια να αναμίξετε τα χρώματα, το μόνο που έχετε να κάνετε είναι να αλλάξετε το καπάκι από τον ένα μαρκαδόρο στον άλλο, να το αφήσετε μερικά δευτερόλεπτα και καθώς θα γράφετε θα βλέπετε το χρώμα να αλλάζει!\nΓράψτε, ζωγραφίστε και χρωματίστε όπως με κανένα άλλο μαρκαδόρο!\nΙδανικά για γράψιμο, ζωγραφική, σχεδίαση, σκιτσάρισμα και doodling.\nΙδανικά για σχεδιαστές καθώς το μελάνι δεν απλώνει (bleeding) στα περισσότερα χαρτιά.\nΔιαθέτουν Ιαπωνική μύτη ακρίβειας Ø0.3mm με μεταλλική επένδυση για εξαιρετικά ομαλή απόδοση γραφής.\nDry Safe μελάνι με βάση το νερό.\nΔεν απλώνουν και δεν μουτζουρώνουν στα περισσότερα χαρτιά.\nΠεριέχει 24 Chameleon Fineliners με τα χρώματα: PK4 Peony Pink, RD3 Vermillion, RD4 Crimson Red, RD5 Burgundy, OR3 Tangerine, YO3 Warm Sunset, YL2 Summer Sun, YG3 Spring Meadow, GR1 Green Apple, GR2 Dark Sage, BG1 Lagoon, BG3 Turquoise, BG4 Aqua Marine, BL3 Sky Blue, VO4 Deep Violet, BV4 Blue Violet, NU2 Light Peach, NU3 Fawn, NU4 Caramel, BR2 Hot Cocoa, BR4 Burnt Umber, CG8 Cool grey, WG3 Warm Grey, BK4 Deep Black που μπορούν να δημιουργήσουν 276 χρωματικές μίξεις.


Πένυ Κωνσταντίνου: Πρέπει να βρούμε τον χρόνο να "είμαστε" και όχι να "φαινόμαστε" | Σταμάτης Γκαβέτας - Pasta flora Magazine\nΣυνάντησα την Πένυ Κωνσταντίνου σε ένα καφέ στην Πανόρμου και συζητήσαμε για το έργο της. Το απόσταγμα αυτής της κουβέντας δημοσιεύεται σε μορφή συνέντευξης.\nΤι ήταν αυτό που από μικρή ηλικία σε τράβηξε στη ζωγραφική;\nΗ έμφυτη τάση μου να παρατηρώ επίμονα και αναλυτικά προκειμένου να κατανοήσω το περιβάλλον μέσα στο οποίο ζω. Χρώματα και σχήματα μου δημιουργούσαν απίστευτη έλξη. Θυμάμαι στο νηπιαγωγείο το αγαπημένο μου παιχνίδι ήταν ένας υφασμάτινος μαυροπίνακας πάνω στον οποίο κολλούσες αυτοκόλλητα και δημιουργούσες συνθέσεις. Με την ίδια χαρά που τις θαύμαζα ολοκληρωμένες, χαιρόμουν να τις αντικαθιστώ με καινούργιες. Πάντα είχα την αίσθηση ότι η ζωγραφική εικόνα κατέχει έναν μαγικό ρόλο στη ζωή των ανθρώπων, πέρα από το να αναπαριστά απλά την πραγματικότητα με τη μορφή μιας ρεαλιστικής απεικόνισης. Ένιωθα από πάντα πως μπορεί να κάνει περισσότερα. Πως μπορεί να συν – κινήσει…\nΠόσο δύσκολο είναι για έναν νέο εικαστικό να βιοποριστεί στο σύγχρονο οικονομικό περιβάλλον της Ελλάδας; Τι δυσκολίες αντιμετώπισες;\nΤο πρόβλημα του βιοπορισμού στο σύγχρονο οικονομικό περιβάλλον αποτελεί αγκάθι για όλους, πόσο μάλλον για τους ανθρώπους της τέχνης… Είναι γεγονός πως η πλειοψηφία των αποφοίτων της ΑΣΚΤ επιλέγουν σε μεγάλο βαθμό την εκπαίδευση. Έτσι και εγώ τα τελευταία εννιά χρόνια εργάζομαι, ως εικαστικός στην πρωτοβάθμια εκπαίδευση, σε συλλόγους γονέων και κηδεμόνων, σε ιδιαίτερα μαθήματα σχεδίου και σε ιδιωτικούς φορείς που αφορούν την τέχνη και τα παιδιά. Είναι πράγματι δύσκολο να μοιράζεις το χρόνο σου σε δύο τόσους σημαντικούς κλάδους όπως η εκπαίδευση και η τέχνη, γιατί όσο εμβαθύνεις και στους δύο τομείς οι απαιτήσεις αυξάνονται το ίδιο και οι ευθύνες με αποτέλεσμα να αντιμετωπίζεις ένα ηθικό δίλημμα. Τι από τα δύο είσαι καλλιτέχνης ή δάσκαλος. Σε αυτό το σημείο καλούμαστε να δώσουμε απαντήσεις και να καλύψουμε ανάγκες.\nΤι διαπραγματεύεσαι στο έργο σου; Θεωρείς ότι ανήκεις σε κάποιο καλλιτεχνικό ρεύμα;\nΜε ενδιαφέρει ο άνθρωπος και η σχέση του με το χρόνο. Ο τρόπος που αντιμετωπίζει τις εσωτερικές υπαρξιακές του ανησυχίες, το τραγικό στοιχείο της φύσης του. Η ανελέητη διαύγεια του να συνδιαλέγεται με το αιώνιο και ταυτόχρονα να υποκύπτει στον εφήμερο νόμο του… Ο εσωτερικός και εξωτερικός χώρος μέσα στον οποίο εξελίσσεται το δράμα του. Το αποτύπωμα του στον εσωτερικό καμβά της τέχνης και της ζωής. Αυτός ο διάλογος με το χρόνο αποτυπώνεται και στο έργο μου, καθώς οι αναφορές στην ιστορία της τέχνης σε σχέση με τη σύγχρονη εικόνα των πόλεων και της διαφήμισης είναι εμφανής. Δεν ξέρω αν μπορώ να με κατατάξω σε κάποιο καλλιτεχνικό ρεύμα, ξέρω ότι αυτό που μετράει είναι να μπορείς να μιλήσει για το τώρα έτσι ώστε να ηχεί για πάντα με τη δική σου εικαστική γλώσσα.\nΤι τεχνικές χρησιμοποιείς και πόσο αυτές σε δεσμεύουν;\nΚαμιά τεχνική δε σε δεσμεύει με την έννοια ότι σε περιορίζει όταν προκύπτει από τις ανάγκες του σχεδίου και των μέσων που επιλέγεις να διαπραγματευτείς. Αντίθετα σε απελευθερώνει… Οι τεχνικές προκύπτουν πάντα μέσα από τις απαιτήσεις του σχεδίου και της φόρμας όσο αφορά τη δική μου δουλειά. Χρησιμοποιώ λάδια σε καμβά – ακρυλικά και άλλες φορές προσθέτω και ρεπουλίνες. Αφαιρώ χρώμα προσθέτω, χτίζω στρώματα χρώματος ανάλογα με την ανάγκη του έργου. Αγαπώ τη στεγνή ακουαρέλα , τη σινική μελάνη και τελευταία πειραματίζομαι με την τεχνική της υψιτυπίας σε λινόλεουμ κ.α.\nΠοιο είναι το εναρκτήριο λάκτισμα για να ξεκινήσεις ένα νέο έργο;\nΣυχνά ξεκινάω από μια έτοιμη εικόνα, η οποία μου προκαλεί ένα συναίσθημα. Αυτόματα συλλαμβάνω τον νέο αισθητικό – φορμαλιστικό συνθετικό προβληματισμό που καλούμαι να διαπραγματευτώ προκειμένου να προσδώσω στην εικόνα τον χαρακτήρα που θέλω. Στην προσπάθεια μου να δώσω λύσεις στα νέα προβλήματα που δημιουργούνται, κατά την πραγμάτωση της , νέα στοιχεία ξεπηδούν και λύσεις που οδηγούν σε αποτελέσματα, τα οποία καμιά φορά μπορεί και να με εκπλήξουν.\nΥπάρχουν καλλιτεχνικές εμμονές που διέπουν το έργο σου;\nΟ άξονας της σκέψης και της ψυχοσύνθεσης μου είναι φτιαγμένος έτσι ώστε να φιλοξενεί εμμονές , εικόνες , να τους δίνει νέο νόημα και εν τέλει να τις αποβάλει. Είναι ο τρόπος για να αποδεχτώ και να κατανοήσω την νέα πληροφορία, να την εντάξω στο πλαίσιο που της αναλογεί. Συχνά στα έργα μου επαναλαμβάνονται αποσπάσματα έργων άλλων καλλιτεχνών, ο Mickey mouse, η κραυγή, οι νεκροκεφαλές, σύμβολα και αισθήματα που δεν έχουν ακόμα σταματήσει να ασκούν μέσα μου μια μαγεία για λόγους είτε συνειδητούς είτε ασυνείδητους. Τελευταία χρόνια εμμονικά διαπραγματεύομαι το πορτραίτο του Frank Auerbach έτσι όπως το φιλοτέχνησε ο φίλος του Lucian Freud.\nΠως βλέπεις τους σύγχρονούς σου εικαστικούς;\nΟι χαρακτηρισμοί ποικίλουν ανάλογα με τον κάθε καλλιτέχνη και τους τρόπους που βρίσκει για να επιβιώσει και να συμμετέχει δημιουργικά στο χώρο της τέχνης και της επικοινωνίας της. Αυτό που με ενδιαφέρει να δω είναι να επιμένουν να εξελίσσονται. Ο αγώνας είναι δύσκολος, οι απαιτήσεις πολλές. Εύχομαι το όραμα τους να είναι πιο δυνατό των εμποδίων που θα συναντούν.\nΤι ρόλο παίζει η τέχνη στη ζωή μας σήμερα;\nΣε μια κοινωνία που καταναλώνει την εικόνα και την πληροφορία με την ίδια ταχύτητα που ανοιγοκλείνει τα μάτια της , η τέχνη έρχεται να μας θυμίσει την ανάγκη για επαναπροσδιορισμό της ανθρώπινης ταυτότητας μας. Λείπει λοιπόν το σχέδιο. Όχι ως ακαδημαϊκή ζωγραφική διεργασία , αλλά ως ανάγκη ανάκτησης της προσωπικής μας αυτοσυνείδησης. Πρέπει να βρούμε τον χρόνο να «είμαστε» και όχι να «φαινόμαστε». Κατανοώντας και προσεγγίζοντας την τέχνη γίνεσαι αυτόνομος, βρίσκεις τον προσωπικό χρόνο να υπάρχεις μαζί με τον άλλο, δίνοντας το νόημα που εσύ επιλέγεις να προσδώσεις και αυτό είναι μια μορφή ελευθερίας.\nΆλλες μορφές τέχνης όπως η λογοτεχνία, η μουσική, το θέατρο, το σινεμά σε εμπνέουν;\nΗ ανθρωποκεντρική διάσταση του έργου σου από πηγάζει;\nΑπό την έμφυτη ανάγκη να συναισθάνομαι τον άλλο άνθρωπο, να προσπαθώ να κατανοήσω ποιος είναι και γιατί… Συχνά πιάνω τον εαυτό μου να παρατηρεί επίμονα και σχεδόν αδιάκριτα τους άλλους ειδικά μέσα στα ΜΜΜ… Χάνομαι μέσα στις χαρακτηριστικές λεπτομέρειες των προσώπων τους , το πώς στέκονται, τα χρώματα που επέλεξαν να φορέσουν… Μετά αντανακλαστικά αρχίζω να κάνω σενάρια «είναι κουρασμένος γυρνάει από τη δουλειά» , «αυτό που φοράει στο λαιμός της, της το χάρισε κάποιος που την αγαπάει πολύ», «ξανά πίσω στην μικρή κουζινούλα να μαγειρέψει για την γιαγιά»… Στην προσπάθεια να κατανοήσω την κοινή μοίρα ξεκινώ από το σημείο άνθρωπος και μέσα από όλους αυτούς τους ανθρώπους έρχομαι να ανακαλύψω και εμένα. Για ποιον θα μιλήσω αν όχι για εμάς;\nΘαυμάζεις κάποιους καλλιτέχνες και ποιοι σε έχουν εμπνεύσει;\nΕπειδή είναι πάρα πολλοί, θα μου επιτρέψεις να αναφέρω την «Αγία κινηματογραφική πεντάδα» ενός αγαπημένου προσώπου που δεν ζει ανάμεσα μας εδώ και χρόνια, αλλά θα υπάρχει για πάντα μέσα μας – αφιερωμένο στον Κ. που ζούσε με πάθος Ταρκόφσκι, Κισλόφσκι ,Βέντερς, Φελλίνι, Κιουμπρικ.\nΕυχαριστούμε πολύ την Πένυ Κωνσταντίνου για την περιεκτική της συνέντευξη.\npastaflora Μάρτιος 14, 2017